**ชุดที่ 1 แนวข้อสอบ O-NET วิชา สังคมศึกษา**

**คำชี้แจง** ให้นักเรียนเลือกคำตอบที่ถูกต้องที่สุดเพียงข้อเดียว

1. ทรรศนะเกี่ยวกับความสุขและทุกข์ของชีวิตในชมพูทวีปมีลักษณะอย่างไร

1. กลุ่มต่างๆ เชื่อว่าไม่มีความสุขความทุกข์ มนุษย์ล้วนคิดไปเอง
2. กลุ่มต่างๆ เชื่อว่าความสุขทางกายเป็นเป้าหมายสูงสุดของชีวิต
3. กลุ่มหนึ่งเชื่อว่าเกิดขึ้นเอง อีกกลุ่มหนึ่งเชื่อว่าเกิดขึ้นด้วยเหตุปัจจัย
4. กลุ่มหนึ่งเชื่อว่าพระเจ้าบันดาลสุข อีกกลุ่มหนึ่งเชื่อว่าภูตผีสร้างทุกข์เข็ญ

2. การปฏิบัติตนของหมอชีวกโกมารภัจจ์สอดคล้องกับคำสอนในข้อใด

1. เอาชนะคนพาลด้วยความเพียร
2. ใฝ่เรียนรู้ศิลปวิทยาอยู่ตลอดเวลา
3. คบบัณฑิต บัณฑิตพาไปหาผล
4. รู้เขารู้เรารบร้อยครั้งชนะร้อยครั้ง

3. บุคคลในข้อใดกล่าวได้ว่าเป็นผู้ปฏิบัติตนตามกุศลวิตก

1. วิภาวางเฉยเมื่อเพื่อนถูกดำเนินคดีในความผิดที่เขาก่อขึ้น
2. วินัยช่วยเหลือเพื่อนที่ถูกดำเนินคดีในความผิดที่เพื่อนเขาก่อขึ้น
3. วิไลชี้แนะให้เพื่อนเข้าใจความผิดที่ก่อขึ้นอันเป็นเหตุให้ถูกดำเนินคดี
4. วิชัยขอความช่วยเหลือจากผู้มีอำนาจให้เพื่อนเขาพ้นจากคดีที่เพื่อนเขาก่อขึ้น

4. บุคคลใดปฏิบัติตนต่อพระสงฆ์ได้ถูกต้องเหมาะสมตามหลักการปฏิสันถารต่อพระสงฆ์

1. เปิ้ลจัดรถไปรับและส่งท่านตามเวลาที่นิมนต์
2. ปัทนั่งสนทนาตรงหน้าพระสงฆ์เมื่อท่านมาถึงบ้าน
3. ปุ๋มให้พระสงฆ์นั่งอยู่รูปเดียวเพื่อความสงบทางจิตใจ
4. ปอวางเก้าอี้สำหรับพระสงฆ์ไว้ด้านหลังเพื่อความสะดวกในการประกอบพิธีกรรม

5. ข้อใดแสดงความสัมพันธ์ของวันสำคัญทางพระพุทธศาสนากับหลักธรรมได้อย่างถูกต้อง

1. วันมาฆบูชา-อริยสัจ 4

2. วันอัฏฐมีบูชา-ไตรลักษณ์

3. วันวิสาขบูชา-พรหมวิหาร 4

4. วันอาสาฬหบูชา-อริยมรรคมีองค์แปด

6. การปฏิบัติตนเพื่อธำรงไว้ซึ่งพุทธวัฒนธรรมในข้อใดเหมาะสมกับสถานภาพของนักเรียนมากที่สุด

1. การจัดพิธีขึ้นบ้านใหม่และตั้งศาลพระภูมิ
2. การเข้าร่วมพิธีกรรมในวันสำคัญทางพระพุทธศาสนา
3. การเสนอพุทธศาสนสถานในท้องถิ่นเป็นโบราณสถานและมรดกโลก
4. การรวมกลุ่มเพื่อนเพื่อช่วยกันทำนุบำรุงพุทธศาสนสถานที่เก่าแก่ทรุดโทรม

7. หลักคำสอนเรื่องตรีเอกานุภาพของคริสต์ศาสนา หมายความว่าอย่างไร

1. พระเป็นเจ้าทรงมี 3 องค์ ได้แก่ พระบิดา พระบุตร และพระจิต
2. พระเป็นเจ้าทรงทำ 3 หน้าที่ ได้แก่ ผู้สร้าง ผู้รักษา และผู้ทำลาย
3. พระเป็นเจ้าทรงมี 3 องค์ ได้แก่ พระยะโฮวาห์ พระเยซูคริสต์ และพระแม่มารี
4. พระเป็นเจ้าทรงมีองค์เดียว แต่มี 3 พระบุคคล ได้แก่ พระบิดา พระบุตร และพระจิต

8. ข้อใดต่อไปนี้กล่าว *ไม่* ถูกต้อง

1. ชาวมุสลิมทุกคนต้องทำละหมาดวันละ 5 ครั้ง
2. ชาวมุสลิมจะต้องบริจาคซะกาตในอัตราร้อยละ 2.5
3. ชาวมุสลิมจะต้องศรัทธาต่ออัลลอฮ์องค์เดียวเท่านั้น
4. ชาวมุสสิลมทุกคนต้องไปประกอบพิธีฮัจญ์ปีละ 1 ครั้ง

9. บุคคลใดต่อไปนี้มี “อิสรภาพ” ตามหลักของพระพุทธศาสนา

1. แพรเปลี่ยนโทรศัพท์มือถือบ่อยครั้ง เพื่อให้ทันสมัย
2. ป่านเก็บเงินซื้อบ้านหลังใหญ่ เพื่อให้ทัดเทียมกับเพื่อนๆ
3. ปอใฝ่ฝันอยากเป็นแพทย์เพื่อช่วยชีวิตคน จึงตั้งใจเรียนหนังสืออย่างมาก
4. ฝ้ายเดินทางไปท่องเที่ยวต่างประเทศบ่อยครั้ง เพื่อต้องการให้ผู้อื่นรู้ว่าตนเองร่ำรวย

10. ข้อใดเป็นพุทธจริยาของพระบรมศาสดาด้านญาตัตถจริยา

1. ทรงอนุญาตให้พระเทวทัตบวชได้
2. เสด็จไปยับยั้งมิให้องคุลิมารกระทำมาตุฆาต
3. ทรงแสดงธรรมโปรดพระสุภัททะก่อนเสด็จดับขันธ์ปรินิพพาน
4. ทรงระงับสงครามแย่งน้ำในแม่น้ำโรหิณีระหว่างพระญาติทั้งสองฝ่าย

11. ข้อใดเป็นสิ่งที่ฆราวาสพึงกระทำต่อพระภิกษุสงฆ์

1. ชวนพระภิกษุสงฆ์พูดคุยข่าวในวงการบันเทิง
2. ซักถามหลักธรรมที่มีความสงสัยให้เข้าใจแจ้งชัด
3. ชักชวนให้พระสงฆ์ไปประท้วงขับไล่นักการเมือง
4. ขอให้พระภิกษุสงฆ์ตรวจดูว่าชาติที่แล้วเกิดเป็นอะไร

12. การสวดมนต์ไหว้พระอย่างสม่ำเสมอ มีคุณค่าและประโยชน์อย่างไร

1. สิ่งศักดิ์สิทธิ์คอยช่วยเหลือยามลำบาก
2. จิตใจมีความสงบ เยือกเย็น เป็นสมาธิ
3. มีอิทธิฤทธิ์บางประการเกิดขึ้นกับผู้สวด
4. พระพุทธรูปที่บูชามีความศักดิ์สิทธิ์มากขึ้น

13. บุคคลใดต่อไปนี้ปฏิบัติตามหลักธรรมพรหมวิหาร 4

1. ผกามาศอดทนไม่โต้ตอบเพื่อนที่ชอบกลั่นแกล้งตน
2. บุปผาเห็นสุนัขจรจัดถูกรถเฉี่ยวบาดเจ็บ จึงอุ้มไปหาสัตวแพทย์
3. บุษบาขยันหมั่นเพียรในการเรียน เพื่อให้สอบเข้ามหาวิทยาลัยได้
4. บุษบงเห็นกระเป๋าสตางค์ตกอยู่ แม้จะไม่มีใครอยู่แถวนั้น แต่ก็นำไปส่งตำรวจ

14. ข้อใดกล่าวถูกต้องเกี่ยวกับศาสนาสิข

1. ศูนย์กลางของศาสนาอยู่ที่นครมักกะฮ์ ประเทศซาอุดีอาระเบีย
2. ชาวสิขที่ทำพิธีล้างบาปแล้ว จะรับเอา ก ทั้ง 5 ประการ ไว้กับตน
3. ศาสดาองค์แรก คือ คุรุโควินทสิงห์ ศาสดาองค์สุดท้าย คือ คุรุนานัก
4. เป็นศาสนาที่เกิดขึ้นเพื่อประนีประนอมระหว่างคริสต์ศาสนาและศาสนาอิสลาม

15. ไอยเรศมีอายุล่วงเข้าสู่วัยชรา มีความปรารถนาจะบรรลุโมกษะ จึงสละการครองเรือน แล้วออกบวช ถือเพศพรหมจรรย์ตลอดชีวิต ไอยเรศกำลังปฏิบัติตามขั้นตอนใดของหลักธรรมอาศรม 4 ในศาสนาพราหมณ์-ฮินดู

1. พรหมจารี

2. คฤหัสถ์

3. วานปรัสถ์

4. สันยาสี

16. เพราะเหตุใดจึงกล่าวว่าพระพุทธศาสนาเป็นศาสนาแห่งเหตุผล

1. ถือว่าทุกสิ่งมีเหตุและผลอยู่ในตนเอง
2. เน้นว่าทุกสิ่งเกิดและดับตามเหตุปัจจัย
3. ให้ความสำคัญกับการถกเถียงหาเหตุผล
4. เน้นว่าทุกสิ่งดำเนินไปตามเหตุปัจจัยแห่งกรรมเก่า

17. เพราะเหตุใดแม้ว่าพระอานนท์จะออกบวชมานานแล้ว แต่ก็ยังไม่บรรลุเป็นพระอรหันต์

1. ต้องโต้วาทะกับพวกเดียรถีย์บ่อยครั้ง
2. พระภิกษุรูปอื่นขัดขวางการบำเพ็ญเพียร
3. ต้องเดินทางไปประกาศพระศาสนาหลายที่
4. ต้องปรนนิบัติรับใช้พระพุทธเจ้าอย่างใกล้ชิด

18. ขณะที่นักเรียนอ่านหนังสือเตรียมสอบเข้ามหาวิทยาลัย แล้วเกิดอาการหดหู่ ง่วงนอน แสดงว่านักเรียนมีสิ่งใดขัดขวางจิตมิให้บรรลุความก้าวหน้า

1. วิจิกิจฉา 2. พยาบาท

3. ถีนมิทธะ 4. อุทธัจจกุกกุจจะ

19. ข้อห้ามมิให้พระสงฆ์ฉันอาหารหลังเที่ยงวันไปแล้วจะปรากฏอยู่ในคัมภีร์ใด

1. อรรถกถา 2. พระวินัยปิฎก

3. พระสุตตันตปิฎก 4. พระอภิธรรมปิฎก

20. พิธีศีลศักดิ์สิทธิ์ข้อใดของคริสต์ศาสนาที่กระทำเพื่อระลึกถึงชีวิตและคำสอนของพระเยซูคริสต์

1. พิธีศีลกำลัง 2. พิธีศีลแก้บาป

3. พิธีศีลอนุกรม 4. พิธีศีลมหาสนิท

21. ปัจจัยในข้อใดที่เป็นผลทำให้มนุษย์เป็นสัตว์สังคม

1. เป็นสัตว์เลือดอุ่น
2. มีสันชาติญาณตามธรรมชาติที่ดี
3. มีความสามารถทางสมองที่เป็นเลิศ
4. มีทักษะการต่อสู้เหนือกว่าสัตว์ประเภทอื่น

22. ข้อใดเป็นสถาบันทางสังคมซึ่งเป็นพื้นฐานแรกสุดของมนุษย์

1. สถาบันศาสนา 2. สถาบันเศรษฐกิจ

3. การสถาบันครอบครัว 4. สถาบันการเมืองการปกครอง

23. ข้อใดเกี่ยวข้องกับสถาบันการเมืองการปกครองโดยตรง

1. ผลิตสินค้าบริโภค

2. ขัดเกลาสมาชิกของสังคม

3. เผยแพร่ข่าวสารสู่สาธารณะ

4. บริหารประเทศตามนโยบาย

24. ข้อใดเป็นลักษณะของสถานภาพสัมฤทธิ์

1. แก้วได้เลื่อนตำแหน่งเป็นผู้จัดการแผนก
2. นิดเป็นลูกของนักธุรกิจชื่อดังในประเทศไทย
3. เตยมีผิวขาว ผมเหยียดตรงสีดำ และมีปานที่แขนข้างซ้าย
4. จอมเกิดวันที่ 10 มกราคม พ.ศ. 2525 ที่โรงพยาบาลศิริราช

25. วัฒนธรรมไทยในข้อใดเป็นของภาคใต้

1. งานบุญบั้งไฟ 2. ประเพณีผีตาโขน

3. ประเพณีการรำโนรา 4. การแสดงหมอลำซิ่ง

26. การรับวัฒนธรรมต่างชาติมาใช้ควรคำนึงถึงสิ่งใดเป็นสำคัญ

1. เลือกวัฒนธรรมที่ตนเองชอบ
2. เลือกวัฒนธรรมที่คนทั่วไปนิยม
3. รับวัฒนธรรมต่างชาติมาทั้งหมด
4. เลือกวัฒนธรรมที่มีประโยชน์นำมาปรับใช้

27. วัฒนธรรมสากลในข้อใดที่มีความสำคัญต่อการดำเนินชีวิตของเรามากที่สุด

1. แฟชั่น 2. อินเทอร์เน็ต

3. การใช้ของราคาแพง 4. การรับประทานอาหารตะวันตก

28. การปฏิบัติในข้อใดคือบทบาทสำคัญของนักเรียนในการเป็นสมาชิกที่ดีของครอบครัว

1. เชื่อฟังพ่อแม่ ตั้งใจเรียน
2. สืบสานประเพณีและวัฒนธรรมไทย
3. ไปใช้สิทธิลงคะแนนเลือกตั้งทุกครั้ง
4. ติดตามข่าวสารและเข้าร่วมกิจกรรมทางการเมือง

29. สภาพของชุมชนใดที่แสดงให้เห็นว่ามีสมาชิกของชุมชนที่ดี

1. สมาชิกชุมชนรักสันโดษ
2. สมาชิกชุมชนมีฐานะร่ำรวย
3. สมาชิกชุมชนมีส่วนร่วมในกิจกรรมชุมชน
4. สมาชิกชุมชนต่างคนต่างอยู่ไม่ยุ่งเกี่ยวกัน

30. ผู้ใดถือได้ว่าปฏิบัติตนเป็นพลเมืองดีของประเทศชาติและสังคมโลก

1. ตุ๊กชอบลอกข้อสอบในห้องเรียน
2. นิดรับฟังความคิดเห็นที่แตกต่างของเพื่อน
3. แอ๊ดนิยมใช้ความรุนแรงในการแก้ไขปัญหา
4. ทรายให้การยอมรับนับถือคนที่มีฐานะร่ำรวย

31. สุเมทเสียภาษีเงินได้บุคคลธรรมดาตามจำนวนทุกปี การกระทำของสุเมท เป็นบทบาทหน้าที่ของพลเมืองดีในด้านใด

1. ด้านการกุศล 2. ด้านการเมือง

3. ด้านเศรษฐกิจ 4. ด้านสังคมและวัฒนธรรม

32. แนวความคิดเกี่ยวกับปฏิญญาสากลว่าด้วยสิทธิมนุษยชนแห่งสหประชาชาติเกิดขึ้นหลังจากเหตุการณ์ใดสิ้นสุดลง

1. สงครามเวียดนาม 2. สงครามโลกครั้งที่ 1

3. สงครามโลกครั้งที่ 2 4. สงครามอ่าวเปอร์เซีย

33. ในปัจจุบัน ประเทศไทยเข้าร่วมเป็นภาคีพันธกรณีกับปฏิญญาสากลว่าด้วยสิทธิมนุษยชนทั้งหมด กี่ฉบับ

1. 3 ฉบับ 2. 4 ฉบับ

3. 5 ฉบับ 4. 6 ฉบับ

34. แนวคิดใดขัดแย้งกับหลักสิทธิมนุษยชน

1. ผู้ชายย่อมเก่งกว่าผู้หญิง
2. เด็กจำเป็นต้องได้รับการศึกษาเหมาะสมตามวัย
3. คนจนมีสิทธิเข้าถึงบริการสาธารณสุขที่มีมาตรฐาน
4. ผู้พิการต้องได้รับคุณภาพชีวิตที่ดีเท่าเทียมคนทั่วไป

35. อำนาจใดคืออำนาจสูงสุดในการปกครองระบอบประชาธิปไตย

1. อำนาจทหาร 2. อำนาจอธิปไตย

3. อำนาจเผด็จการ 4. อำนาจทางการเงิน

36. ข้อใดคือหลักการของระบอบเผด็จการ

1. ผู้นำมาจากการเลือกตั้ง
2. สื่อมวลชนไม่ถูกแทรกแซง
3. ประชาชนมีอิสระทางการเมือง
4. อำนาจเด็ดขาดอยู่ที่ผู้นำเท่านั้น

37. ข้อใดคือองค์กรอิสระ ตามรัฐธรรมนูญแห่งราชอาณาจักรไทย พ.ศ. 2550

1. กรมการค้าภายใน 2. ผู้ตรวจการแผ่นดิน

3. สำนักนายกรัฐมนตรี 4. สำนักงานประกันสังคม

38. ข้อใดเป็นบทบาทหน้าที่ของพรรคการเมือง

1. ควบคุมการจัดการเลือกตั้ง
2. ตัดสินคดีความขัดแย้งภายในรัฐบาล
3. อนุมัติงบประมาณประจำปีแก่กระทรวง
4. วางนโยบายเพื่อแก้ไขปัญหาของประเทศ

39. รัฐธรรมนูญแห่งราชอาณาจักรไทย พ.ศ. 2550 เป็นรัฐธรรมนูญฉบับที่เท่าใดของประเทศไทย

1. ฉบับที่ 16 2. ฉบับที่ 17

3. ฉบับที่ 18 4. ฉบับที่ 19

40. ข้อใดคือความสำคัญของรัฐธรรมนูญแห่งราชอาณาจักรไทย

1. มีบทบัญญัติหลายมาตรา
2. คุ้มครองสิทธิและเสรีภาพของชนชาวไทย
3. เป็นหลักประกันความมั่งคั่งของประเทศ
4. ช่วยให้ประชาชนภายในประเทศเป็นพลเมืองดี

41. สภาผู้แทนราษฎรประกอบด้วยสมาชิกจำนวนกี่คน

1. 200 คน 2. 300 คน

3. 400 คน 4. 500 คน

42. หน่วยงานใด มีบทบาทหน้าที่โดยตรงเกี่ยวกับการจัดการเลือกตั้ง

1. กกต. 2. คตง.

3. ปปส. 4. คตส.

43. การทำบัตรประชาชนเป็นกฎหมายที่เกี่ยวข้องกับเรื่องใด

1. กฎหมายทรัพย์สิน 2. กฎหมายเรื่องบุคคล

3. กฎหมายเรื่องครอบครัว 4. กฎหมายเรื่องการละเมิด

44. ข้อใดถือเป็นอสังหาริมทรัพย์

1. เรือ 2. รถยนต์

3. บ้านพร้อมที่ดิน 4. เครื่องปรับอากาศ

45. ข้อใดเป็นการลงโทษทางอาญาในระดับเบาที่สุด

1. ปรับ 2. จำคุก

3. กักขัง 4. ริบทรัพย์สิน

46. ข้อใดเป็นปัญหาพื้นฐานทางเศรษฐกิจของทุกประเทศ

1. คุณภาพของผลผลิต การกระจายสินค้าและบริการ ต้นทุนการผลิต
2. การเลือกผลิตสินค้าและบริการ ต้นทุนการผลิต การขาดแคลนเงินทุน
3. การขาดแคลนทรัพยากรธรรมชาติ การขาดแคลนเงินทุน การเลือกวิธีการผลิต
4. การเลือกผลิตสินค้าและบริการ การเลือกวิธีการผลิต การกระจายสินค้าและบริการ

47. *“สามารถแก้ไขความไม่ยุติธรรมในสังคมได้มาก และลดช่องว่างทางเศรษฐกิจระหว่างประชาชนในชาติ”* เป็นข้อดีของระบบเศรษฐกิจในข้อใด

1. ระบบเศรษฐกิจแบบทุนนิยม

2. ระบบเศรษฐกิจแบบสังคมนิยม

3. ระบบเศรษฐกิจแบบผสม

4. เศรษฐกิจพอเพียง

48. *“เกษตรกรมีกรรมสิทธิ์ในที่ดินทำกิน มีอิสระในการกำหนดราคาผลผลิตทางการเกษตรของตนเอง แต่เมื่อราคาผลผลิตตกต่ำ เกษตรกรได้รับความเดือดร้อน ภาครัฐต้องเข้าไปแทรกแซง โดยการประกันราคาพืชผล”* เหตุการณ์ดังกล่าวจะเกิดขึ้นกับระบบเศรษฐกิจแบบใด

1. ระบบเศรษฐกิจแบบทุนนิยม 2. ระบบเศรษฐกิจแบบสังคมนิยม

3. ระบบเศรษฐกิจแบบผสม 4. เศรษฐกิจพอเพียง

49. ข้อใดเป็นความได้เปรียบของระบบเศรษฐกิจแบบผสมที่มีเหนือระบบเศรษฐกิจแบบอื่น

1. บทบาทของรัฐบาลและเอกชนในการประกอบกิจกรรมทางเศรษฐกิจปรับเปลี่ยนได้ตามความเหมาะสม
2. รัฐบาลและเอกชนต่างมีบทบาทในทางการค้าและการลงทุนได้ทัดเทียมกัน
3. รัฐบาลและเอกชนต่างร่วมกันจัดสวัสดิการตามความต้องการของประชาชนได้มากขึ้น
4. รัฐบาลและเอกชนสามารถใช้กลไกราคาเป็นเครื่องมือสำคัญในการตัดสินใจประกอบธุรกิจ

50. การรถไฟแห่งประเทศไทย เป็นหน่วยงานที่ให้บริการด้านการขนส่ง จัดอยู่ในระบบตลาดแบบใด

1. ตลาดผูกขาด

2. ตลาดกึ่งผูกขาด

3. ตลาดผู้ขายน้อยราย

4. ตลาดแข่งขันสมบูรณ์

51. หากร้านจัดดอกไม้รับพนักงานที่จบสาขาคหกรรมในระดับปริญญาตรีเข้าทำงานและต้องจ้างในอัตราเงินเดือน เดือนละ 15,000 บาท ส่งผลให้เกิดปรากฏการณ์ตามข้อใด

1. อุปสงค์เพิ่ม 2. อุปสงค์ลด

3. อุปทานเพิ่ม 4. อุปทานลด

52. ปัจจัยในข้อใดส่งผลให้ผู้ผลิตตัดสินใจเพิ่มปริมาณการผลิต

1. ธนาคารปรับเพิ่มดอกเบี้ยเงินกู้
2. ปรับอัตราค่าจ้างแรงงานขั้นต่ำเพิ่มขึ้น
3. ราคาของวัตถุดิบที่ใช้ในการผลิตลดต่ำลง
4. ราคาของสินค้าที่ทดแทนกันได้ลดต่ำลง

53. ณ ระดับราคาดุลยภาพ ปรากฏว่าชาวไร่อ้อยเดือดร้อน จึงทำให้รัฐบาลจำเป็นต้องเข้าช่วยหลือโดยกำหนดราคาประกัน ข้อใดกล่าวได้ถูกต้อง

1. รัฐบาลจะต้องรับซื้ออ้อยส่วนเกินจากชาวไร่อ้อย
2. ชาวไร่อ้อยจะต้องจัดสรรโควตาขายให้โรงงานน้ำตาล
3. โรงงานน้ำตาลจะซื้ออ้อยได้ในราคาต่ำกว่าราคาดุลยภาพ
4. โรงงานน้ำตาลจะรวมตัวกันต่อรองราคารับซื้ออ้อยในราคาตลาด

54. การนำเทคโนโลยีสมัยใหม่มาใช้ในภาคอุตสาหกรรม ทำให้ประเทศไทยต้องประสบปัญหาใดในปัจจุบัน เพราะเหตุใด

1. ดุลการชำระเงินขาดดุล เพราะต้องใช้เงินตราต่างประเทศมากขึ้นในการนำเข้าเทคโนโลยี
2. ผลผลิตสินค้าอุตสาหกรรมมีราคาสูงขึ้น เพราะผู้ผลิตมีอำนาจผูกขาดในการกำหนดราคามากขึ้น
3. มลพิษทางอากาศและทางน้ำ เพราะเกิดจากการผลิตและการบริโภคสินค้าอุตสาหกรรมมากขึ้น
4. ขาดแคลนบุคลากรทางวิทยาศาสตร์และเทคโนโลยี เพราะขาดงบประมาณในการพัฒนาการศึกษา

55. เกษตรทฤษฎีใหม่ขั้นต้นมีจุดมุ่งหมายสำคัญเพื่อแก้ไขปัญหาใดให้เกษตรกร

1. การสูญเสียที่ดินทำกิน
2. การหาช่องทางขยายตลาด
3. การขาดการรวมกลุ่มเพื่อผลิตสินค้า
4. การเพาะปลูกพืชเศรษฐกิจได้ผลผลิตน้อย

56. หลักการสหกรณ์กับปรัชญาเศรษฐกิจพอเพียงมีความสอดคล้องกันในเรื่องใด

1. การยึดแนวทางการพึ่งตนเอง
2. การร่วมมือร่วมใจกันในสังคมระดับท้องถิ่น
3. การบริหารจัดการทรัพยากรให้เกิดประโยชน์สูงสุด
4. การทำกิจกรรมเศรษฐกิจเฉพาะกับสมาชิกหรือคนในชุมชนเดียวกัน

57. การดำเนินงานของสหกรณ์ข้อใดที่แสดงให้เห็นถึงการนำหลักประชาธิปไตยมาใช้

1. ดำเนินงานโดยอิสระ
2. จดทะเบียนนิติบุคคล
3. เปิดรับสมาชิกด้วยความสมัครใจ
4. ไม่ว่าจะถือหุ้นกี่หุ้นก็ออกเสียงได้เพียง 1 เสียง

58. ข้อใดแสดงว่าเงินทำหน้าที่ในการวัดมูลค่า

1. ส้มมีเงินแค่ 20 บาท ซื้อข้าวสารได้ไม่ถึง 1 กิโลกรัม
2. อ้อยเขียนเช็คส่วนตัวซื้อนาฬิกาข้อมือ 1 เรือน ราคาเรือนละ 30,000 บาท
3. โอนำธนบัตรไทยชนิดราคา 100 บาท ไปแลกธนบัตรราคา 50 บาท ได้ 2 ใบ
4. น้อยซื้อโทรทัศน์ 1 เครื่อง โดยการผ่อนชำระ 6 งวด งวดละ 10,000 บาท

59. เมื่อเปรียบเทียบระหว่างธนบัตรใบละ 1,000 บาท กับสร้อยคอทองคำหนัก 1 บาท สินทรัพย์ใดมีสภาพคล่องสูงกว่า เพราะเหตุใด

1. ธนบัตร เพราะเป็นสิ่งที่คนทั่วไปต้องการ
2. ธนบัตร เพราะนำไปแลกกับสิ่งอื่นๆ ได้ทันที
3. สร้อยคอทองทำ เพราะสามารถนำไปขายต่อได้รวดเร็ว
4. สร้อยคอทองคำ เพราะมีมูลค่าสูงกว่าธนบัตร 1,000 บาท

60. ถ้าปริมาณเงินหมุนเวียนในประเทศเพิ่มมากขึ้น ทำให้เกิดผลดีต่อเศรษฐกิจอย่างไร

1. การลงทุนลดลง

2. อัตราดอกเบี้ยสูงขึ้น

3. มีการจ้างงานเพิ่มมากขึ้น

4. เอกชนสามารถลงทุนได้อย่างเสรี

61. สภาพการณ์ใดบ่งบอกว่าเกิดภาวะเงินเฟ้อขึ้นในระบบเศรษฐกิจ

1. ประชาชนมีรายได้ที่แท้จริงเพิ่มขึ้น
2. สินค้าและบริการต่างๆ มีราคาสูงขึ้น
3. อำนาจซื้อของเงินที่มีอยู่ในมือของประชาชนลดลง
4. เงินจำนวนเท่าเดิมไม่สามารถซื้อสินค้าและบริการตามที่ต้องการได้

62. การดำเนินการในข้อใดช่วยแก้ไขปัญหาเงินเฟ้อได้

1. ลดอัตราเงินสดสำรองตามกฎหมาย
2. ธนาคารกลางประกาศรับซื้อคืนพันธบัตร
3. เพิ่มอัตราซื้อลดตั๋วเงินจากธนาคารพาณิชย์
4. ผ่อนคลายการกำกับแผนการปล่อยสินเชื่อของธนาคารพาณิชย์

63. ถ้าคาดว่าอัตราเงินเฟ้อจะสูงขึ้นต่อไปอีก ธนาคารกลางจะต้องดำเนินมาตรการใดเพื่อชะลอเงินเฟ้อ

1. ลดอัตราค่าจ้าง
2. ลดอัตราดอกเบี้ยนโยบาย
3. ขึ้นอัตราภาษีดอกเบี้ยเงินฝากกับธนาคารพาณิชย์
4. ขึ้นอัตรารับช่วงซื้อลดตั๋วสัญญาใช้เงินจากธนาคารพาณิชย์

64. ถ้าเกิดสภาวะเงินฝืดจะส่งผลต่อประชาชนอย่างไร

1. ประชาชนใช้จ่ายเงินมากขึ้น

2. ประชาชนเสียภาษีให้รัฐมากขึ้น

3. ประชาชนมีอัตราการว่างงานสูง

4. ประชาชนมีเงินหมุนเวียนในมือสูง

65. ในภาวะที่เศรษฐกิจตกต่ำ รัฐบาลควรมีมาตรการทางการคลังอย่างไร

1. เก็บภาษีเพิ่มขึ้น เพื่อเพิ่มเงินคงคลัง
2. ใช้จ่ายให้มากขึ้น เพื่อกระตุ้นการผลิต
3. กู้ยืมน้อยลง เพื่อลดภาระงบประมาณ
4. ชะลอการปล่อยสินเชื่อ เพื่อลดหนี้ของประชาชน

66. ข้อใดแสดงว่าประเทศมีความเจริญเติบโตทางเศรษฐกิจ

1. สัดส่วนของคนยากจนต่อประชากรลดลง
2. รายได้เฉลี่ยต่อหัวของประชากรสูงขึ้น
3. ประชากรมีสินค้าที่ผลิตจากเทคโนโลยีสมัยใหม่บริโภคมากขึ้น
4. ประเทศประสบความสำเร็จในการแก้ปัญหามลพิษและสิ่งแวดล้อม

67. ข้อใดถือว่าเป็นมาตรการของนโยบายการค้าเสรี

1. เก็บภาษีขาเข้าในอัตราต่ำ
2. ให้เงินอุดหนุนผู้ผลิตในประเทศ
3. ไม่เก็บภาษีสินค้าที่ส่งไปขายประเทศยากจน
4. ให้นำเข้าสินค้าจากประเทศต่างๆ ได้ทุกชนิด

68. ถ้าปัจจุบันประเทศไทยยังใช้ระบบศักราชแบบรัตนโกสินทร์ศก (ร.ศ.) ปีพุทธศักราช 2555 จะตรงกับรัตนโกสินทร์ศกใด

1. ร.ศ. 224 2. ร.ศ. 225

3. ร.ศ. 227 4. ร.ศ. 231

69. หลักฐานทางประวัติศาสตร์ในข้อใดที่บ่งบอกพัฒนาการอาณาจักรโบราณในดินแดนประเทศไทยก่อนสมัยสุโขทัย

1. ตำนาน 2. ศิลาจารึก

3. พงศาวดาร 4. โบราณสถาน

70. ข้อใดเป็นจุดเริ่มต้นยุคประวัติศาสตร์

1. การรู้จักใช้ไฟ 2. รู้จักตั้งถิ่นฐาน

3. รู้จักการเพาะปลูก 4. รู้จักบันทึกข้อความ

71. ผลการศึกษาทางประวัติศาสตร์ในอดีตอาจเปลี่ยนแปลงไปได้จากปัจจัยใด

1. การตั้งประเด็นคำถามของผู้ศึกษา และการค้นพบหลักฐานใหม่
2. การสังเคราะห์ผลการศึกษาเดิม และการนำเสนอผลการศึกษาในรูปแบบใหม่
3. การบูรณะแหล่งข้อมูลทางประวัติศาสตร์ และการตีความในมุมมองใหม่ของผู้ศึกษา
4. การขึ้นทะเบียนโบราณสถานเป็นมรดกโลก และการศึกษาแนวทางการท่องเที่ยวเชิงอนุรักษ์

72. พระราชพงศาวดารสมัยอยุธยาฉบับใดที่นักประวัติศาสตร์ยอมรับว่ามีข้อมูลถูกต้องที่สุด

1. ฉบับบริติชมิวเซียม 2. ฉบับพันจันทนุมาศ (เจิม)

3. ฉบับสมเด็จพระพนรัตน์ 4. ฉบับหลวงประเสริฐอักษรนิติ์

73. การใช้หลักฐานที่บันทึกโดยชาวต่างชาติในการศึกษาประวัติศาสตร์มีข้อจำกัดในเรื่องใด

1. การมีจุดมุ่งหมายที่แตกต่างกันของชนชาติต่างๆ
2. ความรู้ความเข้าใจลักษณะทางสังคมของผู้บันทึก
3. การบันทึกในลักษณะตำนานหรือนิทานของชาติตะวันตก
4. ความคิดเห็นที่น่าสนใจจากผู้บันทึกที่มีภูมิหลังแตกต่างกัน

74. ข้อมูลใดเป็นพื้นฐานสำคัญของแนวคิดถิ่นเดิมของชนชาติไทยอยู่ทางตอนใต้ของจีน

1. ภาษา 2. กายวิภาค

3. กลุ่มเลือด 4. หลักฐานจีน

75. แนวคิดที่ว่าถิ่นเดิมของชนชาติไทยอยู่บริเวณหมู่เกาะแถบเส้นศูนย์สูตรของภูมิภาคขัดกับหลักการทางมานุษยวิทยาในข้อใด

1. การตั้งถิ่นฐานและการอพยพ
2. การรวมกลุ่มและการแบ่งชนชั้น
3. ความเป็นมาทางภาษาพูดและการประดิษฐ์ตัวอักษร
4. ความอุดมสมบูรณ์ของทรัพยากรและการจัดการทรัพยากร

76. ข้อใดกล่าวได้ถูกต้องเกี่ยวกับการเปลี่ยนแปลงการปกครอง พ.ศ. 2475

1. การมีแนวคิดเรื่องสิทธิ เสรีภาพ และความเสมอภาคของคณะราษฎร
2. ความร่วมมือของราษฎรส่วนใหญ่ทำให้ไม่เกิดเหตุการณ์รุนแรง
3. การเรียกร้องประชาธิปไตยและรัฐธรรมนูญของพลเมือง
4. ความพร้อมของประชาชนที่มีในการปกครองระบอบประชาธิปไตย

77. พระราชนิพนธ์ เรื่อง ไตรภูมิพระร่วง ของพระมหาธรรมราชาที่ 1 (ลิไทย) ได้รับอิทธิพลจากแนวคิดใดเป็นหลัก

1. ศาสนาพราหมณ์-ฮินดู

2. พระพุทธศาสนาลัทธิวัชรยาน

3. พระพุทธศาสนาลัทธิลังกาวงศ์

4. พระพุทธศาสนาลัทธิสยามวงศ์

78. กฎหมายตราสามดวงเกิดจากการตรวจชำระและรวบรวมกฎหมายขึ้นใหม่ในรัชกาลใด

1. สมเด็จพระบรมไตรโลกนาถ
2. สมเด็จพระนารายณ์มหาราช
3. พระบาทสมเด็จพระพุทธยอดฟ้าจุฬาโลก
4. พระบาทสมเด็จพระจุลจอมเกล้าเจ้าอยู่หัว

79. การเปลี่ยนแปลงการปกครองใน พ.ศ. 2475 ก่อให้เกิดการเปลี่ยนแปลงหลายประการ *ยกเว้น* ข้อใด

1. รูปแบบของรัฐ

2. ผู้บริหารประเทศ

3. ระบอบการปกครอง

4. เจ้าของอำนาจอธิปไตย

80. กิจกรรมในข้อใดเป็นการผสานภูมิปัญญาไทยกับสถานการณ์ปัจจุบัน

1. การประกวดนักออกแบบผ้าไทยร่วมสมัย
2. การจัดนิทรรศการภูมิปัญญาด้านการดำรงชีวิตของท้องถิ่น
3. การส่งเสริมการใช้สมุนไพรในการป้องกันและรักษาโรค
4. การศึกษาค้นคว้าด้านนาฏศิลป์ไทยสมัยรัตนโกสินทร์

81. ความนิยมงานศิลปะปูนปั้นรูปพระนารายณ์ทรงครุฑประดับหน้าบันโบสถ์วิหารในสมัยอยุธยาสะท้อนคติความเชื่อในเรื่องใด

1. ความเชื่อเรื่องภพ-ภูมิต่างๆ
2. พระมหากษัตริย์ทรงเป็นสมมติเทพ
3. ศาสนาพราหมณ์-ฮินดู มีอิทธิพลเหนือพระพุทธศาสนา
4. พระราชอำนาจของพระมหากษัตริย์เหนือเมืองประเทศราชทั้งปวง

82. *“...ถ้าเราขาดสุโขทัยอยุธยา และกรุงเทพฯ แล้วประเทศไทยก็คงไม่มีความหมาย...”* พระราชดำรัสดังกล่าวส่งเสริมแนวคิดในเรื่องใด

1. ความเป็นมาอันยาวนานของประวัติศาสตร์ไทย
2. การมีจิตสำนึกรักชาติจากการศึกษาประวัติศาสตร์
3. ความสำคัญของประวัติศาสตร์และวัฒนธรรมกับความเป็นชาติ
4. การมีพัฒนาการอย่างต่อเนื่องของรัฐไทยตั้งแต่อดีตจนถึงปัจจุบัน

83. ศักราชแบบใดที่นิยมใช้กันแพร่หลายมากที่สุด

1. จุลศักราช 2. พุทธศักราช

3. คริสต์ศักราช 4. ฮิจเราะห์ศักราช

84. สมัยประวัติศาสตร์ของโลกตะวันตกเริ่มที่แหล่งอารยธรรมใด

1. อารยธรรมกรีก 2. อารยธรรมโรมัน

3. อารยธรรมลุ่มแม่น้ำสินธุ 4. อารยธรรมลุ่มแม่น้ำไทกริส-ยูเฟรทีส

85. เริ่มสมัยอาณาจักรอยุธยา พ.ศ. 1893 ตรงกับการเกิดเหตุการณ์ใดในยุโรป

1. การสำรวจทางทะเล 2. การฟื้นฟูศิลปวิทยาการ

3. โคลัมบัสค้นพบทวีปอเมริกา 4. การสิ้นสุดจักรวรรดิโรมันตะวันตก

86. ข้อใดคือประโยชน์ที่ได้จากวิธีการทางประวัติศาสตร์

1. ได้องค์ความรู้ใหม่ที่น่าเชื่อถือกว่าเดิม
2. ได้องค์ความรู้ใหม่ที่โดดเด่นไม่เหมือนคนอื่น
3. ประเมินความรู้ความเข้าใจของผู้ศึกษาประวัติศาสตร์
4. ประเมินคุณค่าของข้อมูลเดิมว่าถูกต้องน่าเชื่อถือหรือไม่

87. เพราะเหตุใดนักประวัติศาสตร์มักตีความข้อมูลจากหลักฐานชิ้นเดียวกันแตกต่างกัน

1. มีความเชื่อต่างกัน 2. มีความสนใจต่างกัน

3. มีจุดประสงค์ที่ต่างกัน 4. มีความรู้ความสามารถต่างกัน

88. ข้อจำกัดสำคัญในการศึกษาประวัติศาสตร์สากลคืออะไร

1. มีหลักฐานจำนวนมาก 2. หลักฐานอยู่ที่ต่างประเทศ

3. ขาดเพื่อนร่วมศึกษาด้วยกัน 4. ศึกษายากเพราะมีความรู้น้อย

89. เพราะเหตุใดจึงถือว่าประมวลกฎหมายของพระเจ้าฮัมมูราบีเป็นมรดกทางอารยธรรมชิ้นสำคัญของโลก

1. เป็นประมวลกฎหมายฉบับแรกของโลก
2. มีบทลงโทษที่รุนแรงซึ่งช่วยลดจำนวนผู้เป็นภัยต่อสังคม
3. เป็นเครื่องแสดงว่าอำนาจรัฐเข้มแข็งพอที่จะบังคับพลเมืองได้แล้ว
4. เป็นแบบอย่างของความพยายามที่จะให้เกิดความยุติธรรมในการปกครอง

90. สาเหตุสำคัญที่ทำให้อารยธรรมอียิปต์พัฒนาอย่างมีเอกภาพคือข้อใด

1. มีการนับถือเทพเจ้าองค์เดียว
2. ยึดถืออารยธรรมเดิมตามบรรพบุรุษ
3. ไม่มีชนชาติอื่นมาปะปนในอาณาจักร
4. มีสภาพภูมิศาสตร์ที่ป้องกันการรุกรานจากภายนอก

91. สิ่งก่อสร้างของอารยธรรมโรมันให้ความสำคัญต่อเรื่องใด

1. ความสวยงาม

2. ประโยชน์ใช้สอย

3. ความเชื่อทางศาสนา

4. ใช้วัสดุที่ประหยัดค่าใช้จ่าย

92. การปฏิวัติอุตสาหกรรมในเรื่องใดส่งผลให้เกิดโลกาภิวัตน์ในปัจจุบัน

1. การสื่อสาร 2. การผลิตสินค้า

3. การคมนาคม 4. การบริโภคสินค้า

93. แม้ว่าความขัดแย้งจะก่อให้เกิดการสูญเสียมากมายแต่มีประโยชน์ในเรื่องใด

1. ช่วยลดประชากรโลก
2. กระตุ้นให้เกิดการพัฒนาวิทยาการ
3. ทำลายอารยธรรมเก่าๆ ที่ล้าสมัย
4. เศรษฐกิจเจริญเติบโตอย่างรวดเร็ว

94. เหตุการณ์ 11 กันยายน เป็นตัวอย่างหนึ่งของการก่อการร้ายที่มีจุดประสงค์ใด

1. เรียกค่าคุ้มครองจากสหรัฐอเมริกา
2. ต่อต้านการใช้อำนาจของสหรัฐอเมริกา
3. ต้องการทำสงครามศาสนากับสหรัฐอเมริกา
4. ตอบโต้ที่สหรัฐอเมริกาปราบปรามกลุ่มก่อการร้าย

95. ข้อใดคือปัญหาความร่วมมือในอาเซียน

1. แข่งขันกันพัฒนา 2. นับถือศาสนาต่างกัน

3. เป็นศัตรูกันมาก่อน 4. มีระบอบการปกครองต่างกัน

96. ข้อใดคือวิธีแก้ไขปัญหาโลกร้อนที่มีประสิทธิภาพที่สุด

1. ร่วมกันปลูกต้นไม้สร้างความร่มรื่น
2. ใช้ทรัพยากรต่างๆ อย่างประหยัดและคุ้มค่า
3. ติดตั้งกระจกเพื่อสะท้อนแสงอาทิตย์กลับไป
4. เปิดเครื่องทำความเย็นเพื่อคลายความร้อนให้โลก

97. ข้อใด *ไม่ใช่* แนวโน้มของสถานการณ์สำคัญของโลกในคริสต์ศตวรรษที่ 21

1. เกิดภาวะขาดแคลนแรงงาน

2. การก่อการร้ายจะมีมากขึ้น

3. ค่าครองชีพของมนุษย์จะสูงขึ้น

4. เกิดภัยธรรมชาติที่รุนแรงบ่อยครั้งขึ้น

98. ข้อใดคือการจำแนกประเภทของเครื่องมือทางภูมิศาสตร์ตามหน้าที่การใช้งานที่ถูกต้อง

1. รวบรวมข้อมูล ให้ข้อมูล
2. ให้ข้อมูล วิเคราะห์ข้อมูล
3. วิเคราะห์ข้อมูล สังเคราะห์ข้อมูล
4. สังเคราะห์ข้อมูล รวบรวมข้อมูล

99. บุคคลในข้อใดน่าจะเป็นผู้ใช้แผนที่ได้อย่างชำนาญที่สุด

1. โป้งมีความรู้เรื่องแผนที่เป็นอย่างดี
2. กลางรวบรวมแผนที่เฉพาะเรื่องไว้อย่างหลากหลาย
3. นางสอบได้คะแนนสูงสุดในเรื่องแผนที่และเครื่องมือทางภูมิศาสตร์
4. ก้อยใช้แผนที่ในการดำเนินชีวิตและการศึกษาข้อมูลต่างๆ เพื่อประโยชน์ในการเรียนรู้อยู่เสมอ

100. ปัจจัยสำคัญที่ทำให้นิยมใช้รูปถ่ายทางอากาศแนวดิ่งมาจัดทำแผนที่คืออะไร

1. ความชัดเจน 2. ความสวยงาม

3. มาตราส่วนคงที่ 4. สีและรูปร่างต่างๆ

101. การสำรวจข้อมูลของภูมิสารสนเทศศาสตร์ชนิดใดแตกต่างจากข้ออื่น

1. ภาพจากดาวเทียม 2. การรับรู้จากระยะไกล

3. ระบบสารสนเทศภูมิศาสตร์ 4. ระบบกำหนดตำแหน่งบนพื้นโลก

102. ข้อใดกล่าวได้ถูกต้องเกี่ยวกับองค์ประกอบของระบบสารสนเทศภูมิศาสตร์

1. ข้อมูลเป็นเชิงตัวเลขและการเปลี่ยนแปลงทางสถิติ
2. วิเคราะห์ข้อมูลจากฐานข้อมูลเพียงชั้นเดียวหรือหลายชั้น
3. บุคลากรเป็นผู้วิเคราะห์ข้อมูลด้วยสายตาและการคำนวณทางสถิติ
4. ส่วนเครื่อง คือ เครื่องรับระบบกำหนดตำแหน่งบนพื้นโลกและภาพจากดาวเทียม

103. ข้อมูลที่ใช้ในการพยากรณ์อากาศของพื้นที่หนึ่งๆ มาจากหลักการทำงานของดาวเทียมในข้อใด

1. ดาวเทียมคงที่
2. ดาวเทียมพลังงานธรรมชาติ
3. ดาวเทียมพลังงานคลื่นแม่เหล็กไฟฟ้า
4. ดาวเทียมโคจรรอบโลกในแนวเหนือ-ใต้

104. ระบบกำหนดตำแหน่งบนพื้นโลกเกิดจากกิจการด้านใด

1. การทหาร 2. การสำรวจทิศทาง

3. การป้องกันภัยพิบัติ 4. การช่วยเหลือผู้ประสบภัย

105. ระยะเวลากลางวันและกลางคืนที่เท่ากันของพื้นที่ในซีกโลกเหนือและซีกโลกใต้จะเกิดขึ้นในวันใด

1. วันวสันตวิษุวัต วันศารทวิษุวัต

2. วันศารทวิษุวัต วันครีษมายัน

3. วันเหมายัน วันวสันตวิษุวัต

4. วันครีษมายัน วันเหมายัน

106. ถ้านักเรียนต้องการชมปรากฏการณ์พระอาทิตย์เที่ยงคืนควรเดินทางไปยังประเทศใด ณ ช่วงเดือนใด

1. ประเทศอาร์เจตินา เดือนมิถุนายน
2. ประเทศแคนาดา เดือนมิถุนายน
3. ประเทศชิลี เดือนกรกฎาคม
4. ประเทศจีน เดือนกรกฎาคม

107. การเกิดแผ่นดินไหวสอดคล้องกับบริเวณที่เป็นแนวรอยเลื่อนของแผ่นเปลือกโลกอย่างไร

1. จุดศูนย์กลางมีแรงสั่นไหวมาก
2. การเคลื่อนตัวในรูปแบบต่างๆ
3. หินหนืดที่พุขึ้นกลายเป็นเทือกเขา
4. ความสั่นไหวก่อให้เกิดระลอกคลื่น

108. วัฏจักรทางอุทกวิทยาเกิดขึ้นโดยมีปัจจัยใดเป็นสำคัญ

1. การกลั่น 2. ความชื้น

3. ความร้อน 4. การโน้มถ่วง

109. ข้อใดกล่าวถึงแหล่งที่มาของกระแสน้ำอุ่นและกระแสน้ำเย็นที่ไหลเวียนในมหาสมุทรของโลกได้ถูกต้อง

1. เขตศูนย์สูตร เขตขั้วโลก
2. เขตเทือกเขา เขตศูนย์สูตร
3. เขตขั้วโลก เขตที่ราบลุ่มน้ำขนาดใหญ่
4. เขตที่ราบลุ่มน้ำขนาดใหญ่ เขตเทือกเขา

110. ลักษณะภูมิประเทศในข้อใดเหมาะสมต่อการเป็นเมืองท่าขนส่งสินค้าทางทะเลมากที่สุด

1. ดินดอนสามเหลี่ยมปากแม่น้ำ 2. ที่ราบรอบทะเลสาบรูปแอก

3. พื้นที่ชายฝั่งที่คลื่นลมสงบ 4. ชายฝั่งของฟีออร์ด

111. หากนักเรียนต้องการศึกษาลักษณะทางภูมิศาสตร์ที่เหมาะสมต่อการทำสวนผลไม้เมืองร้อน นักเรียนควรไปยังภาคใด

1. ภาคเหนือ 2. ภาคกลาง

3. ภาคตะวันตก 4. ภาคตะวันออก

112. ข้อใดกล่าวได้ถูกต้องเกี่ยวกับความสัมพันธ์ของลักษณะทางภูมิศาสตร์กับลักษณะทางเศรษฐกิจของภาคตะวันออกเฉียงเหนือ

1. มีความแห้งแล้ง ไม่สามารถปลูกไม้ผลได้
2. มีอากาศค่อนข้างเย็นทางตอนเหนือ จึงมีการปลูกพืชเศรษฐกิจเมืองหนาว
3. ปริมาณน้ำฝนเฉลี่ยต่อปีค่อนข้างมาก แต่ดินส่วนใหญ่ไม่ค่อยอุ้มน้ำ การเพาะปลูกพืชจึงแตกต่างกันไปในแต่ละพื้นที่
4. อิทธิพลของมรสุมตะวันตกเฉียงใต้ทำให้มีฝนตกชุกในช่วงปลายปี สามารถเพาะปลูกพืชที่ต้องใช้น้ำมากได้ผลผลิตดี

113. การศึกษาเกี่ยวกับภูเขาไฟที่มีพลังในภูมิภาคเอเชียตะวันออกเฉียงใต้ควรดำเนินการในประเทศใดบ้าง

1. อินโดนีเซีย ฟิลิปปินส์ 2. กัมพูชา อินโดนีเซีย

3. ฟิลิปปินส์ ไทย 4. ไทย กัมพูชา

114. การปะทุระเบิดของภูเขาไฟก่อให้เกิดผลกระทบต่อระบบนิเวศของอุทกภาคได้อย่างไร

1. เถ้าถ่านที่ปกคลุมท้องฟ้าทำให้แสงแดดและความร้อนไม่สามารถส่องลงมาถึงผิวน้ำได้
2. หินหนืดที่ไหลลงสู่ทะเลส่งผลให้ลักษณะชายฝั่งเกิดการเปลี่ยนแปลง
3. แรงสั่นสะเทือนทำให้เกิดคลื่นใหญ่ซึ่งมีผลต่อแนวปะการัง
4. แก๊สและควันที่พวยพุ่งจากการปะทุระเบิดทำให้สัตว์น้ำสูญพันธุ์

115. การป้องกันและแก้ไขพื้นที่จากอุทกภัยควรหลีกเลี่ยงการใช้วิธีการใด

1. การปลูกหญ้าแฝกริมตลิ่งเพื่อป้องกันการกัดเซาะของน้ำ
2. การกำหนดพื้นที่ที่ไม่ได้ใช้ประโยชน์ให้เป็นแหล่งกักเก็บน้ำหรือแก้มลิง
3. การขุดลอกคูคลองทุกสาย เพื่อให้ระบายน้ำได้อย่างเต็มประสิทธิภาพ
4. การช่วยกันสร้างพนังกั้นน้ำและติดตั้งเครื่องสูบน้ำออกจากพื้นที่ของตน

116. สาเหตุสำคัญของการกัดเซาะชายฝั่งในปัจจุบันคืออะไร

1. ภาวะโลกร้อน 2. ปรากฏการณ์เรือนกระจก

3. การเกิดพายุหมุนเขตร้อน 4. ปรากฏการณ์อุณหภูมิผกผัน

117. เพราะเหตุใดเมื่อพายุสงบแล้วจึงควรรอเวลาอีกอย่างน้อย 3 ชั่วโมง ก่อนการเดินทางหรือแก้ไขปัญหาที่เกิดจากพายุ

1. มักมีลมแรงและฝนตกหนักอีกเมื่อศูนย์กลางพายุพัดผ่าน
2. วางแผนการเดินทางเพื่อความปลอดภัยจากซากปรักหักพัง
3. ความพร้อมของหน่วยงานที่เกี่ยวข้องกับการช่วยเหลือผู้ประสบภัย
4. ระดับน้ำลดลงและความเร็วลมคงที่สามารถเดินทางได้อย่างปลอดภัย

118. เหตุการณ์ทางประวัติศาสตร์ที่อาจกล่าวได้ว่าเป็นจุดเริ่มต้นของการเพิ่มขึ้นของแก๊สเรือนกระจกในบรรยากาศคืออะไร

1. การปฏิวัติการเกษตร 2. การปฏิวัติอุตสาหกรรม

3. การปฏิวัติวิทยาศาสตร์ 4. การปฏิวัติการเมืองการปกครอง

119. ข้อใดแสดงถึงภูมิปัญญาไทยในการใช้ประโยชน์ทรัพยากรแร่และพลังงาน

1. การสร้างเขื่อนขนาดใหญ่เพื่อผลิตกระแสไฟฟ้า
2. ความเชี่ยวชาญในการเจียระไนเพชรพลอยของช่างไทย
3. การทำเหมืองแร่ด้วยเทคโนโลยีสมัยใหม่จากชาติตะวันตก
4. ความสำคัญของพลังงานจากน้ำมันและแก๊สธรรมชาติต่อภาคเศรษฐกิจของไทย

120. การดำเนินงานด้านสิ่งแวดล้อมขององค์กรเอกชนใดถูกต้องเหมาะสมที่สุด

1. กลุ่มรักษ์ไม้จัดตั้งกองกำลังติดอาวุธเฝ้าระวังการบุกรุกพื้นที่ป่าสงวน
2. สมาคมคนรักสัตว์ป่านำสัตว์ป่าที่ใกล้จะสูญพันธุ์มาผสมพันธุ์ด้วยนวัตกรรมของตนเอง
3. องค์กรพิทักษ์ป่าแห่งชาติต่อต้านการดำเนินงานของหน่วยงานภาครัฐด้านป่าไม้และสัตว์ป่า
4. มูลนิธิสิ่งแวดล้อมของเรารับบริจาคเงินและอุปกรณ์ต่างๆ เพื่อนำไปใช้ในการดำเนินงานด้านสิ่งแวดล้อมอย่างมีประสิทธิภาพ

**ชุดที่ 2 ข้อสอบ O- NET วิชา สังคมศึกษา 2552**

ปีการศึกษา

**ตอนที่ 1** สังคมศึกษา : จำนวน 100 ข้อ (รวม 100 คะแนน)

**ส่วนที่ 1** : แบบระบายตัวเลือก แต่ละข้อมีคำตอบที่ถูกต้องที่สุดเพียงคำตอบเดียว

จำนวน 50 ข้อ (ข้อ 1-50) : ข้อละ 1 คะแนน

1. พระพุทธศาสนาสอนหลักความจริงที่เป็นสากลในเรื่องใด

1. ตนเป็นที่พึ่งแห่งตน
2. การทำลายชีวิตเป็นบาป
3. ทุกชีวิตต้องเผชิญปัญหาด้วยความไม่ประมาท
4. มนุษย์ใช้ปัญญาหาสาเหตุเพื่อแก้ปัญหาได้

2. ข้อใด *ไม่ใช่* ข้อห้ามในศาสนาอิสลาม

1. ห้ามฆ่าตนเองและผู้อื่น
2. ห้ามการคุมกำเนิดและทำแท้ง
3. ห้ามการเสี่ยงโชคและการพนัน
4. ห้ามกราบบุคคลอื่นยกเว้นบิดามารดา

3. จุดมุ่งหมายสูงสุดในศาสนาคริสต์คือเรื่องใด

1. การล้างบาปกำเนิด 2. การไปรวมกับพระเจ้า

3. การสร้างศรัทธาต่อพระเจ้า 4. การรอดพ้นจากคำพิพากษา

4. พิธีกรรมประจำบ้าน 12 ประการ ของศาสนาพราหมณ์-ฮินดู คือพิธีใด

1. พิธีศารทธ์ 2. พิธีสังสการ

3. พิธีบูชาเทวดา 4. พิธีประจำวรรณะ

5. อุดมเป็นผู้มีความขยันหมั่นเพียร ประหยัด เลี้ยงชีพตามกำลังทรัพย์ และคบเพื่อนที่ดี อุดมปฏิบัติตามธรรมข้อใด

1. โลกธรรม 2. โภคอาทิยะ

3. ทิฏฐธัมมิกัตถะ 4. อปริหานิยธรรม

6. พระมหาชนกเป็นผู้มีความเพียรตรงกับพุทธศาสนสุภาษิตข้อใด

1. อิณาทานํ ทุกฺขํ โลเก
2. สนฺตุฏฺ ปรมํ ธนํ
3. วายเมเถว ปุริโส ยาว อตฺถสฺส นิปฺปทา
4. ปฏิรูปการี ธุรวา อุฏฺาตา วินทฺเต ธนํ

7. คัมภีร์ที่อธิบายพระไตรปิฎกเรียกว่าอะไร

1. ฎีกา 2. อรรถกถา

3. ปกรณ์พิเศษ 4. สัททาวิเสส

8. ข้าแต่พระสงฆ์ผู้เจริญข้าพเจ้าทั้งหลายขอน้อมถวาย...(1)... กับทั้งบริวารเหล่านี้แก่พระภิกษุสงฆ์ ขอพระภิกษุสงฆ์จงรับ ...(2)... กับทั้งบริวารเหล่านี้ของข้าพเจ้าทั้งหลายเพื่อประโยชน์และความสุข แก่ข้าพเจ้าทั้งหลายสิ้นกาลนานเทอญฯ

ข้อความข้างต้นเป็นคำถวายสังฆทานประเภทสามัญคำที่ต้องเติมในช่องว่างที่ (1) และ (2) คือข้อใด

1. อัฐบริขาร 2. ภัตตาหาร

3. มตกภัตตาหาร 4. ภัตตาหารและน้ำ

9. ข้อใดคือความหมายของ “จิต” ในจิตตานุปัสสนาสติปัฏฐาน

1. ธรรม 2. อารมณ์

3. ความรู้สึก 4. ความนึกคิด

10. ในแนวทางพระพุทธศาสนาเราสามารถพัฒนาตนเป็นมนุษย์ที่สมบูรณ์ได้อย่างไร

1. รักษาศีลให้ครบ
2. ยึดไตรสิกขาในการดำเนินชีวิต
3. ฝึกสติปัฏฐานจนถึงขั้นสุดท้าย
4. มีส่วนร่วมในกิจกรรมทางศาสนาอย่างสม่ำเสมอ

11. การคอร์รัปชั่นเกิดจากการขาดคุณธรรมประการใดเป็นสำคัญ

1. ความสามัคคี 2. ความเมตตากรุณา

3. ความวิริยอุตสาหะ 4. ความซื่อสัตย์สุจริต

12. การปฏิรูปกฎหมายและระบบศาลของไทยเกิดขึ้นอย่างจริงจังในรัชสมัยใด

1. รัชกาลที่ 4 2. รัชกาลที่ 5

3. รัชกาลที่ 6 4. รัชกาลที่ 7

13. ตามหลักกฎหมายอาญาความผิดทางอาญาจะ *ไม่* เกิดขึ้นหากปราศจากสิ่งใด

1. โทษ 2. สิทธิ

3. เจตนา 4. กฎหมาย

14. พฤติกรรมส่วนใหญ่ของมนุษย์มีที่มาอย่างไร

1. เกิดจากธรรมชาติ 2. เกิดจากการเรียนรู้

3. เกิดจากพันธุกรรม 4. เกิดจากสัญชาตญาณ

15. ข้อใดมีความหมายสอดคล้องกับคำว่า “บรรทัดฐาน” มากที่สุด

1. ค่านิยม 2. บทบาท

3. ประเพณี 4. สัญลักษณ์

16. ข้อใดเป็นปัญหาสำคัญที่เป็นรากฐานของปัญหาอื่นๆในสังคมไทย

1. ปัญหายาเสพติด 2. ปัญหาครอบครัว

3. ปัญหาสิ่งแวดล้อม 4. ปัญหาอาชญากรรม

17. หลักการปกครองแบบเผด็จการให้ความสำคัญต่อสิ่งใดน้อยที่สุด

1. ความมั่นคงของรัฐบาล 2. ความจงรักภักดีต่อชาติ

3. ความเสมอภาคในสังคม 4. ความเป็นเอกภาพของรัฐ

18. พระมหากษัตริย์ไทยทรงใช้อำนาจนิติบัญญัติโดยผ่านทางสถาบันทางการเมืองใด

1. ศาล 2. รัฐสภา

3. คณะรัฐมนตรี 4. คณะองคมนตรี

19. การกำหนดให้ประชาชนชาวไทยมีสิทธิออกเสียงประชามติเป็นการสนับสนุนแนวคิดในเรื่องใด

1. การคุ้มครองสิทธิมนุษยชน
2. การตรวจสอบการใช้อำนาจรัฐ
3. การมีส่วนร่วมทางการเมืองของประชาชน
4. การกระจายอำนาจให้ประชาชนปกครองตนเอง

20. รัฐธรรมนูญแห่งราชอาณาจักรไทยพุทธศักราช 2550 กำหนดให้บุคคลมีสิทธิได้รับการศึกษาโดยไม่เสียค่าใช้จ่ายเป็นเวลาไม่น้อยกว่ากี่ปี

1. 6 ปี 2. 9 ปี

3. 12 ปี 4. 15 ปี

21. การขาดแคลนปัจจัยการผลิตส่งผลให้ระบบเศรษฐกิจต้องประสบกับเรื่องใด

1. การจัดสรรปัจจัยการผลิต
2. การแข่งขันกันใช้ปัจจัยการผลิต
3. ความเหลื่อมล้ำในการกระจายรายได้
4. เงินเฟ้อจากการสูงขึ้นของราคาปัจจัยการผลิต

22. ผู้สูงอายุถอนเงินฝากประจำจากธนาคารจำนวน 1 ล้านบาทเพื่อนำเงินไปซื้อพันธบัตรรัฐบาลอายุ 5 ปีการนำเงินมาซื้อพันธบัตรดังกล่าวมีต้นทุนหรือไม่ เพราะเหตุใด

1. ไม่มีเพราะไม่มีการกู้เงินมาซื้อพันธบัตร
2. ไม่มีเพราะเป็นเงินที่ถอนจากบัญชีของตนเอง
3. มีเพราะทำให้ขาดสภาพคล่องในการใช้จ่าย
4. มีเพราะไม่ได้รับดอกเบี้ยจากเงินฝากธนาคาร

23. อาศัยกฎของอุปทาน อุปทานของเครื่องปรับอากาศสัมพันธ์กับปัจจัยใด

1. ราคาเครื่องปรับอากาศ 2. ภาษีสรรพสามิต

3. ต้นทุนการผลิต 4. จำนวนผู้ผลิต

24. หลักการของสถาบันการเงินใดสอดคล้องกับแนวพระราชดำริเศรษฐกิจพอเพียง

1. ธนาคารอิสลามแห่งประเทศไทย
2. ธนาคารแห่งประเทศไทย
3. สหกรณ์ออมทรัพย์
4. ธนาคารออมสิน

25. ข้อใดส่งผลให้เงินคงคลังเพิ่มขึ้น

1. รัฐบาลจัดเก็บภาษีอากรได้เพิ่มขึ้น
2. ดุลรายได้-รายจ่ายของรัฐบาลเกินดุล
3. รัฐวิสาหกิจส่งผลกำไรให้รัฐบาลมากขึ้น
4. รัฐบาลเลื่อนการไถ่ถอนพันธบัตรที่ครบกำหนด

26. ข้อใดกล่าวถึงการหมุนเวียนของสินค้าและบริการระหว่างหน่วยเศรษฐกิจต่างๆในระบบเศรษฐกิจได้ถูกต้อง

1. หมุนเวียนจากเจ้าของปัจจัยการผลิตไปสู่ครัวเรือน
2. หมุนเวียนจากครัวเรือนไปสู่หน่วยธุรกิจ
3. หมุนเวียนจากหน่วยธุรกิจไปสู่ครัวเรือน
4. หมุนเวียนจากครัวเรือนไปสู่เจ้าของปัจจัยการผลิต

27. กรณีใดทำให้ราคาข้าวสารในตลาดปรับตัวสูงขึ้น

1. อุปสงค์ต่อข้าวสารน้อยกว่าอุปทานของข้าวสาร
2. อุปสงค์ต่อข้าวสารมากกว่าอุปทานของข้าวสาร
3. อุปทานส่วนเกินของข้าวสารมากกว่าอุปสงค์ส่วนเกินต่อข้าวสาร
4. อุปทานส่วนเกินของข้าวสารเพิ่มขึ้นมากกว่าอุปสงค์ส่วนเกินต่อข้าวสาร

28. รายการที่แสดงการเคลื่อนไหวของทุนสำรองระหว่างประเทศจะปรากฏอยู่ในข้อใด

1. ดุลการค้า

2. ดุลบัญชีทุน

3. ดุลการชำระเงิน

4. ดุลบัญชีเดินสะพัด

29. การที่รัฐบาลกู้เงินจากต่างประเทศมาลงทุนแทนการกู้เงินจากประชาชนก่อให้เกิดผลอย่างไร

1. หนี้สาธารณะเพิ่มขึ้นน้อยกว่า
2. อัตราดอกเบี้ยในประเทศสูงขึ้น
3. สภาพคล่องภายในประเทศเพิ่มขึ้น
4. งบประมาณแผ่นดินขาดดุลน้อยลง

30. ภาวะเศรษฐกิจชะลอตัวที่เกิดขึ้นในช่วงครึ่งแรกของแผนพัฒนาเศรษฐกิจและสังคมแห่งชาติฉบับที่ 10 เกิดจากสาเหตุใด

1. สถานการณ์ความไม่สงบใน 3 จังหวัดภาคใต้ทำให้การลงทุนชะลอตัว
2. วิกฤตเศรษฐกิจที่เกิดขึ้นในสหรัฐอเมริกาส่งผลกระทบมาถึงประเทศไทย
3. ความไม่มีเสถียรภาพของรัฐบาลทำให้ดำเนินนโยบายเศรษฐกิจไม่ต่อเนื่อง
4. การไม่ดำเนินนโยบายตามแนวเศรษฐกิจพอเพียงต่อจากแผนพัฒนาฯฉบับที่ 9

31. หากท่านเข้าชมพิพิธภัณฑ์มนุษย์ยุคก่อนประวัติศาสตร์ท่านจะ*ไม่* พบสิ่งใด

1. เครื่องประดับ 2. อาวุธหินกะเทาะ

3. แผ่นศิลาจารึก 4. หม้อดินเผาสามขา

32. วิพากษ์วิธีทางประวัติศาสตร์หมายถึงวิธีการใด

1. การตีความ 2. การประเมิน

3. การวิเคราะห์ 4. การสังเคราะห์

33. การสร้างงานศิลปกรรมของโรมันมีจุดมุ่งหมายใดเป็นหลัก

1. เพื่อประโยชน์ใช้สอย
2. เพื่อใช้ในการประกอบพิธีกรรม
3. เพื่อแสดงความศรัทธาต่อศาสนา
4. เพื่อแสดงความยิ่งใหญ่ของจักรวรรดิ

34. นวัตกรรมใดที่ทำให้เกิดการปฏิวัติภูมิปัญญาของชาติตะวันตก

1. ปฏิทิน 2. กระดาษ

3. แท่นพิมพ์ 4. นาฬิกากลไก

35. อาณาจักรโบราณในดินแดนสุวรรณภูมิได้รับอิทธิพลจากอารยธรรมใดมากที่สุด

1. อารยธรรมจีน 2. อารยธรรมขอม

3. อารยธรรมอินเดีย 4. อารยธรรมอิสลาม

36. บุคคลใดได้รับการประกาศยกย่องจากองค์การการศึกษาวิทยาศาสตร์และวัฒนธรรมแห่งสหประชาชาติในสาขาปราชญ์และกวีประจำปี 2551

1. สมเด็จพระเจ้าบรมวงศ์เธอเจ้าฟ้ากรมพระยานริศรานุวัดติวงศ์
2. สมเด็จพระเจ้าบรมวงศ์เธอกรมพระยาดำรงราชานุภาพ
3. พระเจ้าบรมวงศ์เธอกรมหลวงวงษาธิราชสนิท
4. หม่อมราโชทัย หรือหม่อมราชวงศ์กระต่าย อิศรางกูร

37. ที่ตั้งของแคว้นตามพรลิงค์ตรงกับบริเวณใดในปัจจุบัน

1. ไทรบุรี 2. ปัตตานี

3. สุราษฎร์ธานี 4. นครศรีธรรมราช

38. การสถาปนากรุงศรีอยุธยาเกิดจากการรวมกันของเมืองใด

1. ละโว้-พิษณุโลก 2. สุพรรณภูมิ-ละโว้

3. พิษณุโลก-สุโขทัย 4. สุโขทัย-สุพรรณภูมิ

39. พระมหากษัตริย์พระองค์ใดทรงริเริ่มธรรมเนียมการดื่มน้ำพระพิพัฒน์สัตยาร่วมกับขุนนางและข้าราชการ

1. พระบาทสมเด็จพระจอมเกล้าเจ้าอยู่หัว
2. พระบาทสมเด็จพระจุลจอมเกล้าเจ้าอยู่หัว
3. พระบาทสมเด็จพระมงกุฎเกล้าเจ้าอยู่หัว
4. พระบาทสมเด็จพระปกเกล้าเจ้าอยู่หัว

40. ความสัมพันธ์ระหว่างไพร่กับมูลนายในสังคมไทยโบราณอยู่ภายใต้เงื่อนไขใด

1. ระบบกฎหมาย 2. ความจงรักภักดี

3. ค่านิยมและประเพณี 4. วัฒนธรรมและกฎหมาย

41. ข้อใด*ไม่* แสดงปัจจัยที่มีต่อลักษณะภูมิอากาศ

1. จังหวัดภูเก็ตตั้งอยู่ที่ละติจูด 8 องศาเหนือ
2. ภาคตะวันออกเฉียงเหนือมีแม่น้ำโขงไหลผ่าน
3. เชียงใหม่อยู่สูงจากระดับทะเลปานกลาง 303 เมตร
4. ภาคใต้ฝั่งตะวันออกได้รับลมมรสุมตะวันออกเฉียงเหนือ

42. หากต้องการศึกษาทะเลสาบน้ำเค็มท่านควรไปที่ทะเลสาบใด

1. มิชิแกนสหรัฐอเมริกา
2. ไบคาลสหพันธรัฐรัสเซีย
3. บัลคาชสาธารณรัฐคาซัคสถาน
4. แคสเปียนสาธารณรัฐอิสลามอิหร่าน

43. หลุมอุกกาบาตบนพื้นโลกเกี่ยวข้องกับกระบวนการใด

1. การกร่อนของแผ่นดิน 2. การปรับระดับแผ่นดิน

3. การแปรสัณฐานเปลือกโลก 4. การกระทำจากภายนอกโลก

44. แผนที่ภูมิประเทศมาตราส่วนใดของประเทศไทยที่ครอบคลุมพื้นที่ทั้งจังหวัด

1. 1 : 10,000 2. 1 : 50,000

3. 1 : 100,000 4. 1 : 250,000

45. ข้อใด *ไม่ใช่* เครื่องมือวัดลักษณะอากาศ

1. บารอมิเตอร์ 2. แพลนิมิเตอร์

3. ไซโครมิเตอร์ 4. เทอร์โมมิเตอร์

46. หากเวลาที่ประเทศกคือ 9.00 น. ประเทศซึ่งอยู่ห่างออกไปทางทิศตะวันออก 15 องศาจะเป็นเวลาใด

1. 7.00 น. 2. 8.00 น.

3. 10.00 น. 4. 11.00 น.

47. โครงการพัฒนาป่าชุมชนในประเทศไทยเป็นการดำเนินงานที่สอดคล้องกับอนุสัญญาฉบับใด

1. อนุสัญญาไซเตส
2. อนุสัญญาเวียนนา
3. อนุสัญญาว่าด้วยการอนุรักษ์พื้นที่ชุ่มน้ำ
4. อนุสัญญาว่าด้วยความหลากหลายทางชีวภาพ

48. เกษตรอินทรีย์*ไม่* เกี่ยวข้องกับเรื่องใด

1. การทำฟาร์มทางนิเวศวิทยา
2. การใช้หลักการการเกษตรแบบองค์รวม
3. การใช้พันธุ์พืชและพันธุ์สัตว์ที่ดัดแปรพันธุกรรม
4. การนำของใช้แล้วไปแปรสภาพเพื่อนำกลับมาใช้ใหม่

49. บุคคลใดมีส่วนร่วมในการจัดการทรัพยากรและสิ่งแวดล้อมที่ให้ผลยั่งยืนยาวนาน

1. นายโดมตรวจวัดคุณภาพอากาศเป็นประจำ
2. นายแดงใช้สารดีดีทีแทนซีเอฟซีในการกำจัดแมลง
3. นายดำปลูกหญ้าแฝกเพื่อป้องกันน้ำกัดเซาะตลิ่งพัง
4. นายดอนใช้หนังสือพิมพ์ที่อ่านแล้วห่อขยะเปียกก่อนนำไปทิ้งในถังขยะสีเหลือง

50. ข้อใด*ไม่ใช่* ข้อมูลทุติยภูมิ

1. แผนที่ 2. ผลงานวิจัย

3. ภาพจากดาวเทียม 4. ภาพถ่ายทางอากาศ

**ส่วนที่ 2** : แบบระบายตัวเลือกมากกว่า 1 คำตอบ

แต่ละข้อมีคำตอบที่ถูกต้องมากกว่า 1 คำตอบ โดยอาจมีคำตอบที่ถูกต้องจำนวน 2 คำตอบ หรือ 3 คำตอบหรือ 4 คำตอบ ให้ระบายวงกลมตัวเลือกที่เป็นคำตอบที่ถูกต้องของข้อสอบแต่ละข้อให้ครบถ้วนทุกคำตอบ

จำนวน 50 ข้อ (ข้อ 51-100) : ข้อละ 1 คะแนน

51. ศาสนามีความสำคัญอย่างไรต่อสังคม

1. ทำให้เกิดความสามัคคีมีเอกภาพ
2. เป็นบ่อเกิดของการสร้างสรรค์วัฒนธรรม
3. ตอบสนองความต้องการด้านจิตใจของคนในสังคม
4. เป็นหลักจริยธรรมควบคุมความประพฤติของกลุ่มคน

52. ข้อใดกล่าวถูกต้องเกี่ยวกับศาสนาพราหมณ์-ฮินดู

1. เป็นศาสนาที่ไม่มีศาสดา
2. ก่อนพุทธกาลเรียกว่าศาสนาพราหมณ์
3. ในยุคพระเวทนับถือพระเจ้าองค์เดียว
4. ยกย่องพระพรหมว่ายิ่งใหญ่กว่าเทพเจ้าองค์อื่น

53. วันพิพากษาในศาสนาอิสลามมีชื่อเรียกว่าอะไร

1. วันสิ้นโลก 2. วันฟื้นคืนชีพ

3. วันแห่งศรัทธา 4. วันกำหนดชะตา

54. เรื่องใดปรากฏอยู่ในคัมภีร์ไบเบิลใหม่

1. เรื่องราวชีวิตของพระเยซู
2. การเผยแผ่ศาสนาของโมเสส
3. การเทศนาสั่งสอนธรรมของพระเยซู
4. ประวัติศาสตร์ชนชาติยิวในสมัยอับราฮัม

55. หลักธรรมใดจัดอยู่ใน “ทุกข์” แห่งอริยสัจ 4

1. ขันธ์ 5 2. หลักกรรม

3. โลกธรรม 8 4. ทิฏฐธัมมิกัตถะ

56. หมอชีวกโกมารภัจ เป็นอุบาสกที่ได้รับการยกย่องในด้านใด

1. ใฝ่รู้ 2. กตัญญู

3. เสียสละ 4. จรรยาบรรณแพทย์

57. เรื่องกฎแห่งกรรมในพระพุทธศาสนาสอดคล้องกับเรื่องใด

1. ภพ-ภูมิ 2. ไตรสิกขา

3. ไตรลักษณ์ 4. กฎธรรมชาติ

58. วันเทโวโรหณะคือวันใด

1. วันพระเจ้าเปิดโลก
2. วันแรม 1 ค่ำเดือน 11
3. วันหลังวันออกพรรษา 1 วัน
4. วันที่พระพุทธเจ้าเสด็จลงจากดาวดึงส์

59. ข้อใดเป็นกุศลพิธี

1. การเวียนเทียน

2. การถวายสังฆทาน

3. การทำบุญเลี้ยงพระ

4. การสวดมนต์ไหว้พระ

60. “ศีล” ในความหมายทางพระพุทธศาสนาสรุปได้จากมรรค 8 ข้อใด

1. คิดชอบ 2. วาจาชอบ

3. ทำการชอบ 4. เลี้ยงชีพชอบ

61. ข้อใดอยู่ในขอบข่ายความหมายของสิทธิมนุษยชนตามพระราชบัญญัติคณะกรรมการสิทธิมนุษยชนแห่งชาติ พ.ศ. 2542

1. สิทธิของบุคคล 2. หน้าที่ของบุคคล

3. เสรีภาพของบุคคล 4. ความเสมอภาคของบุคคล

62. ข้อใดเป็นกฎหมายลายลักษณ์อักษรที่ออกโดยองค์กรปกครองส่วนท้องถิ่น

1. เทศบัญญัติ 2. ข้อบัญญัติเมืองพัทยา

3. พระราชบัญญัติเทศบาล 4. ข้อบัญญัติกรุงเทพมหานคร

63. การกระทำใดที่กฎหมายอนุญาตให้นิภาซึ่งเป็นนักเรียนชั้น ม. 5 อายุ 16 ปี สามารถกระทำได้ด้วยตนเอง

1. การหมั้น 2. การสมรส

3. การรับมรดก 4. การทำพินัยกรรม

64. เครื่องดนตรีใดเกิดจากภูมิปัญญาในการทำให้เกิดเสียงโดยการเป่า

1. โทน 2. แคน

3. โหม่ง 4. โหวด

65. ข้อใดเป็นองค์ประกอบของรัฐ

1. ดินแดน 2. ประชากร

3. ความมั่นคง 4. สิทธิของประชาชน

66. ความในข้อใดสอดคล้องกับการปกครองประเทศโดยใช้หลักนิติธรรม

1. รัฐบาลต้องอยู่ใต้กฎหมาย
2. ประชาชนต้องปฏิบัติตามกฎหมาย
3. กฎหมายต้องออกโดยฝ่ายนิติบัญญัติ
4. ต้องใช้กฎหมายเป็นหลักในการปกครอง

67. ข้อใดเป็นองค์กรปกครองส่วนท้องถิ่นของไทยในปัจจุบัน

1. เทศบาล 2. สุขาภิบาล

3. สภาตำบล 4. กรุงเทพมหานคร

68. ประเทศใดเป็นสมาชิกของกลุ่มประเทศอาเซียน

1. ญี่ปุ่น

2. บรูไน

3. กัมพูชา

4. ฟิลิปปินส์

69. บุคคลที่มีลักษณะใดต้องห้ามมิให้ใช้สิทธิเลือกตั้งตามรัฐธรรมนูญแห่งราชอาณาจักรไทยพุทธศักราช 2550

1. ตาบอด

2. หูหนวก

3. วิกลจริต

4. จิตฟั่นเฟือน

70. ข้อใดเป็นองค์กรอิสระตามรัฐธรรมนูญแห่งราชอาณาจักรไทย พุทธศักราช 2550

1. ศาลรัฐธรรมนูญ
2. คณะกรรมการตรวจเงินแผ่นดิน
3. คณะกรรมการสิทธิมนุษยชนแห่งชาติ
4. คณะกรรมการป้องกันและปราบปรามการทุจริตแห่งชาติ

71. บุคคลใดได้รับค่าตอบแทนในฐานะเป็นเจ้าของปัจจัยการผลิต

1. นายสุกขายเงาะ 1 กิโลกรัมได้เงิน 25 บาท
2. นายดำรับจ้างหักฝักข้าวโพดในไร่ได้ค่าจ้างวันละ 100 บาท
3. นางเพลินมีรายรับจากการขายข้าวแกงในตลาดวันละ 1,200-1,500 บาท
4. นางเจริญให้เพื่อนบ้านยืมเงิน 10,000 บาทได้รับดอกเบี้ยในอัตราร้อยละ 2 ต่อเดือน

72. ในวิชาเศรษฐศาสตร์กำหนดให้ผู้ผลิตทำอย่างไร

1. แสวงหากำไรสูงสุดจากการผลิตและขาย
2. ผลิตสินค้าหรือบริการอย่างมีประสิทธิภาพ
3. เลือกใช้เทคโนโลยีในการผลิตที่เหมาะสมกับสภาพแวดล้อม
4. ตั้งราคาขายสินค้าให้ผู้บริโภคในราคาดุลยภาพเพียงราคาเดียว

73. ปัจจัยข้อใดกำหนดอุปสงค์ของผู้บริโภคที่มีต่อบะหมี่กึ่งสำเร็จรูป

1. จำนวนผู้ขาย

2. ต้นทุนการผลิต

3. รายได้ของผู้ซื้อ

4. การคาดคะเนราคา

74. สำนักงานคณะกรรมการอาหารและยาคุ้มครองผู้บริโภคให้มีความปลอดภัยจากการบริโภคอาหาร ด้วยการควบคุมเรื่องใด

1. ขนาดของภาชนะที่บรรจุ
2. อัตราส่วนของวัตถุที่เป็นส่วนผสม
3. การผลิตและการใช้เครื่องปรุงแต่งรส
4. ฉลากระบุวันเดือนปีที่ผลิตและหมดอายุ

75. สหกรณ์ที่ทดลองจัดตั้งขึ้นเป็นแห่งแรกในประเทศไทย *ไม่มี* วัตถุประสงค์ช่วยเหลือบุคคลที่ประกอบอาชีพใด

1. รับจ้าง 2. ค้าขาย

3. รับราชการ 4. เกษตรกรรม

76. ระบบเศรษฐกิจทุนนิยมมีลักษณะเด่นประการใด

1. เอกชนและรัฐบาลสามารถแข่งขันกันผลิตสินค้า
2. เอกชนมีเสรีภาพในการเลือกผลิตและบริโภค
3. รัฐบาลไม่เข้าแทรกแซงตลาดปัจจัยการผลิต
4. รัฐบาลไม่มีสิทธิเป็นเจ้าของทรัพย์สินและทรัพยากร

77. การกำหนดค่าจ้างขั้นต่ำสูงขึ้นจะทำให้เกิดการเปลี่ยนแปลงในตลาดแรงงานอย่างไร

1. การจ้างงานลดลง 2. ความต้องการจ้างงานเพิ่มขึ้น

3. มีอุปทานแรงงานส่วนเกิน 4. ค่าจ้างดุลยภาพปรับตัวสูงขึ้น

78. ข้อใดเป็นผลของการดำเนินนโยบายการค้าแบบคุ้มกัน

1. การผลิตในประเทศขยายตัว
2. การค้าระหว่างประเทศขยายตัว
3. แรงงานมีงานทำมากขึ้น
4. สินค้าเข้ามีราคาขายในประเทศสูงขึ้น

79. องค์กรใด*ไม่ใช่* รูปแบบของการรวมกลุ่มทางเศรษฐกิจขั้นต้น

1. APEC 2. OPEC

3. AFTA 4. NAFTA

80. การพัฒนาเศรษฐกิจของไทยดำเนินมาเกือบ 50 ปีแล้วแต่ประเทศไทยยังมีปัญหาในเรื่องใด

1. ความเหลื่อมล้ำของการกระจายรายได้
2. ดุลการค้าขาดดุลมากและมีแนวโน้มสูงขึ้น
3. ประชากรชายและหญิงมีอายุขัยเฉลี่ยไม่เท่ากัน
4. ความไม่สมดุลในการพัฒนาเศรษฐกิจและสังคม

81. ข้อใดแสดงถึงอารยธรรมของเมโสโปเตเมีย

1. อักษรลิ่ม 2. ซิกกูแรต

3. กฎหมายสิบสองโต๊ะ 4. ระบบการชลประทาน

82. หลักฐานประเภทใดสนับสนุนแนวคิดที่ว่ากลุ่มชนชาติไทยอยู่ในบริเวณตอนใต้ของจีน

1. หลักฐานทางด้านโบราณคดี 2. หลักฐานทางด้านภาษาศาสตร์
2. หลักฐานทางด้านมานุษยวิทยา 3. หลักฐานทางด้านพันธุศาสตร์

83. ลีโอนาร์โดดาวินชีเป็นผู้สร้างผลงานใด

1. ภาพวาดโมนาลิซา
2. ภาพบนเพดานวิหารซิสทีน
3. ประติมากรรมหินอ่อนเดวิด
4. ภาพวาดพระกระยาหารมื้อสุดท้าย

84. เติ้งเสี่ยวผิงใช้นโยบายด้านใดในการพัฒนาประเทศสู่ความทันสมัย

1. ด้านเกษตรกรรม
2. ด้านอุตสาหกรรม
3. ด้านการป้องกันประเทศ
4. ด้านวิทยาศาสตร์และเทคโนโลยี

85. ในอดีตฟิลิปปินส์เคยอยู่ใต้การปกครองของประเทศใด

1. สเปน 2. ฮอลันดา

3. โปรตุเกส 4. สหรัฐอเมริกา

86. การปฏิวัติในฝรั่งเศส ค.ศ. 1789 เชิดชูหลักการใด

1. เสรีภาพ 2. สันติภาพ

3. เสมอภาค 4. ภราดรภาพ

87. ผู้ใดอยู่ในระบบศักดินาของสังคมไทย

1. กษัตริย์ 2. พระสงฆ์

3. วนิพก 4. ทาส

88. เรื่องใดเป็นผลสืบเนื่องจากการทำสนธิสัญญาเบาว์ริง

1. เกิดการค้าแบบเสรี
2. เกิดการขยายตัวของสินค้าหัตถกรรม
3. เกิดการผลิตข้าวเพื่อการค้าและส่งออก
4. เกิดการขยายตัวของอุตสาหกรรมทอผ้า

89. ข้อใดปรากฏอยู่ในการปฏิรูปการปกครองของพระบาทสมเด็จพระจุลจอมเกล้าเจ้าอยู่หัว

1. รัฐสภา 2. เสนาบดีสภา

3. รัฐธรรมนูญ 4. สภาที่ปรึกษาราชการแผ่นดิน

90. พระที่นั่งใดสร้างโดยได้รับอิทธิพลของสถาปัตยกรรมตะวันตก

1. จักรพรรดิพิมาน

2. จักรีมหาปราสาท

3. ดุสิตมหาปราสาท

4. อนันตสมาคม

91. ข้อใดเป็นลักษณะภูมิประเทศที่เกิดจากการกระทำของแม่น้ำ

1. ที่ราบลอนลาด 2. ทะเลสาบรูปแอก

3. เนินตะกอนรูปพัด 4. ดินดอนสามเหลี่ยม

92. ในแผนที่อากาศสมัยใหม่บริเวณที่มีสัญลักษณ์ L ปรากฏอยู่จะมีลักษณะอากาศอย่างไร

1. เป็นบริเวณที่มีอุณหภูมิต่ำ
2. เป็นบริเวณที่มีอุณหภูมิสูง
3. เป็นบริเวณที่มีความกดอากาศต่ำ
4. เป็นบริเวณที่มีความกดอากาศสูง

93. ป่าชายเลนมีประโยชน์อย่างไร

1. เป็นแหล่งอาหาร
2. เป็นแหล่งรายได้
3. ช่วยรักษาสมดุลของระบบนิเวศชายฝั่ง
4. ก่อให้เกิดความหลากหลายของพืชและสัตว์

94. ข้อใดทำให้ระบบนิเวศของโลกขาดสมดุล

1. ภาวะโลกร้อน 2. การตัดไม้ทำลายป่า

3. การเกิดแก๊สเรือนกระจก 4. การใช้ดินซ้ำซากและบ่อยครั้ง

95. ท่านจะแนะนำกรมทรัพยากรน้ำให้แก้ไขวิกฤตการณ์ด้านทรัพยากรน้ำอย่างไร

1. สร้างเขื่อนเพื่อกักเก็บน้ำ
2. จัดสร้างท่อส่งน้ำชลประทานเพิ่มเติม
3. บำบัดน้ำเสียก่อนปล่อยลงแหล่งน้ำสาธารณะ
4. ฟื้นฟูการใช้ประโยชน์และแก้ไขปัญหาเกี่ยวกับแหล่งน้ำ

96. การควบคุมป้องกันมลพิษตามพระราชบัญญัติส่งเสริมและรักษาคุณภาพสิ่งแวดล้อมแห่งชาติพ.ศ. 2535 ครอบคลุมมลพิษในด้านใด

1. มลพิษทางน้ำ

2. มลพิษทางดิน

3. มลพิษทางเสียง

4. มลพิษทางอากาศ

97. การเปิดโอกาสให้ประชาชนมีส่วนร่วมในการประเมินสิ่งแวดล้อมมีผลดีอย่างไร

1. ประชาชนสามารถโต้แย้งผลการประเมินได้
2. ประชาชนได้รับทราบข้อเท็จจริงเกี่ยวกับโครงการ
3. ประชาชนได้รับทราบผลกระทบที่เกิดขึ้นจากโครงการ
4. ประชาชนได้รับทราบมาตรการแก้ไขหรือลดผลกระทบอันอาจจะเกิดขึ้น

98. ใครใช้ประโยชน์จากสิ่งแวดล้อมในการสร้างสรรค์วัฒนธรรม

1. ชาวรัสเซียจับปลาสเตอร์เจียนเพื่อนำไข่มาทำคาเวียร์
2. ชาวเบดูอินในคาบสมุทรอาหรับเลี้ยงสัตว์แบบเร่ร่อน
3. ชาวสแกนดิเนเวียนำไม้สนมาแปรรูปเป็นวัสดุก่อสร้าง
4. ชาวอินเดียนพื้นเมืองในประเทศเปรูเพาะปลูกธัญพืชแบบยังชีพ

99. รัฐสามารถดำเนินงานด้านสิ่งแวดล้อมได้อย่างไร

1. จัดตั้งกองทุนสิ่งแวดล้อม
2. ออกกฎหมายสิ่งแวดล้อม
3. ผลิตนักวิจัยด้านสิ่งแวดล้อม
4. จัดประชุมสัมมนาระดับชาติด้านสิ่งแวดล้อม

100. ในฐานะพลเมืองไทยคนหนึ่งท่านจะปฏิบัติตนเพื่ออนุรักษ์และพัฒนาคุณภาพสิ่งแวดล้อมอย่างไร จึงจะเหมาะสม

1. ฝึกให้มีนิสัยประหยัด
2. ถ่ายสารอันตรายใส่ภาชนะใหม่ที่ปิดมิดชิด
3. ช่วยกันปลูกและดูแลรักษาต้นไม้สาธารณะ
4. ทิ้งแบตเตอรี่ที่ใช้แล้วลงในถังขยะสำหรับมูลฝอยทั่วไป

**ชุดที่ 2 ข้อสอบ O- NET วิชา สังคมศึกษา 2553**

ปีการศึกษา

**ตอนที่ 1** สังคมศึกษา : จำนวน 100 ข้อ (รวม 100 คะนน)

**ส่วนที่ 1** : แบบปรนัย 4 ตัวเลือก แต่ละข้อมีคำตอบที่ถูกต้องที่สุดเพียงคำตอบเดียว

จำนวน 50 ข้อ (ข้อ 1-50) : ข้อละ 1 คะแนน

1. พระเจ้าทรงมีโองการให้โมเสสพาชาวยิวอพยพจากที่ใดไปสู่ที่ใด

1. โรมัน-อียิปต์ 2. คะนาอัน-โรมัน

3. อียิปต์-คะนาอัน 4. คะนาอัน-อียิปต์

2. ชาวมุสลิมไม่เชื่อในเรื่องใด

1. โลกมีวันสิ้นสุด 2. เทวทูตมีจำนวนมาก

3. ศาสนทูตมีหลายท่าน 4. การตายแล้วเกิดใหม่บนโลกมนุษย์

3. ข้อใด*ไม่ใช่* แนวคิดของศาสนาพุทธ

1. สอนให้อุทิศตนแก่สิ่งศักดิ์สิทธิ์
2. สอนให้พิสูจน์คำบอกเล่าแล้วจึงเชื่อ
3. เชื่อว่ากรรมเป็นตัวกำหนดสรรพสิ่ง
4. หลักศีลธรรมเกิดจากการศึกษาของผู้รู้

4. การรับรู้ รูป รส กลิ่น เสียง สัมผัส ในขันธ์ 5 คือข้อใด

1. จิต 2. เวทนา

3. สังขาร 4. วิญญาณ

5. พระโพธิสัตว์ชาติสุดท้ายของทศชาติคือองค์ใด

1. พระเตมีย์ 2. พระมโหสถ

3. พระมหาชนก 4. พระเวสสันดร

6. ข้อใดแสดงถึง ‘‘สขีภริยา”

1. สมศักดิ์มีภริยาที่เอาแต่บ่นและดุด่าว่ากล่าวตลอดเวลา
2. สุธีโชคร้าย ทำงานหาเงินได้เท่าไร ภริยาของเขาเอาไปเล่นการพนันหมด
3. สมพลถูกออกจากงาน แต่ภริยาของเขาให้กำลังใจและช่วยให้เขาหางานใหม่ได้
4. สุระโชคดี ภริยาของเขาไม่เคยบ่นว่า แต่ให้ความเคารพและรับใช้ดูแลอย่างดีตลอด

7. คำว่า “ราชา” ในพุทธศาสนสุภาษิต “ราชา มุขํมนุสฺสานํ” หมายถึงอะไร

1. ผู้เป็นประมุข 2. ผู้มีอำนาจสูงสุด

3. ผู้อยู่เหนือประชาชน 4. ผู้ทำให้เกิดความพอใจ

8. พระพุทธเจ้าทรงสอนอริยสัจ 4 ในวันใด

1. วันมาฆบูชา 2. วันวิสาขบูชา

3. วันอาสาฬหบูชา 4. วันจาตุรงคสันนิบาต

9. การฝึกสติปัฏฐานขั้นพิจารณาเวทนาคืออย่างไร

1. รู้เท่าทันความรู้สึก สุข ทุกข์ หรือเฉยๆ
2. กำหนดรู้ว่าอิริยาบถขณะนั้นเป็นอาการใด
3. กำหนดรู้ว่าขันธ์ 5 คืออะไร เกิดดับได้อย่างไร
4. พิจารณาดูจิตของตนว่ามี ราคะ โทสะ โมหะ หรือไม่

10. ในการประชุมสัมมนาเพื่อแก้ปัญหาความยากจน ได้มีการกำหนดแนวทางประชุมโดยให้เริ่มตกลงกันว่าปัญหาความยากจนคืออย่างไร อะไรคือสาเหตุ เป้าหมายที่ต้องการหลังจากแก้ไขแล้วจะเป็นอย่างไร และวิธีการแก้ไขจะทำอย่างไรบ้าง แนวทางนี้ตรงกับหลักพระพุทธศาสนาเรื่องใด

1. อริยสัจ 4 2. วิภัชชวาท

3. อิทัปปัจจยตา 4. โยนิโสมนสิการ

11. การที่นายดำหลีกเลี่ยงการเสียภาษีแสดงว่านายดำขาดความตระหนักถึงสิ่งใด

1. สิทธิของพลเมือง 2. หน้าที่ของพลเมือง

3. เสรีภาพของพลเมือง 4. ความเสมอภาคของพลเมือง

12. พฤติกรรมของบุคคลใดมีลักษณะเป็นการส่งเสริมสิทธิมนุษยชน

1. สมพงษ์เคารพเหตุผลของผู้อื่น
2. สมพลยึดมั่นในเหตุผลที่ถูกต้อง
3. สมพรใช้เหตุผลมากกว่าอารมณ์
4. สมพิศคำนึงถึงเหตุผลก่อนตัดสินใจ

13. กฎหมายปกครองเป็นกฎหมายที่เกี่ยวข้องกับเรื่องใดเป็นสำคัญ

1. การใช้อำนาจอธิปไตย
2. การจัดระเบียบบริหารราชการ
3. การถ่วงดุลอำนาจทางการเมือง
4. การคุ้มครองสิทธิของประชาชน

14. ข้อใดเป็นความสามารถพิเศษของมนุษย์ที่แตกต่างจากสัตว์อื่น

1. การใช้สัญลักษณ์
2. การใช้สัญชาตญาณ
3. การตอบสนองสิ่งเร้าโดยอัตโนมัติ
4. การตอบสนองสิ่งเร้าตามพันธุกรรม

15. คนไทยในสังคมเมืองและชนบทมีค่านิยมที่สอดคล้องกันในเรื่องใด

1. รักความเป็นอิสระ

2. ไม่ชอบการแข่งขัน

3. ไม่ชอบคนแปลกหน้า

4. ชอบความสะดวกรวดเร็ว

16. ครูเกลียว เสร็จกิจ (ขวัญจิต ศรีประจันต์) ได้รับยกย่องให้เป็นครูภูมิปัญญาไทย ในฐานะที่เป็นผู้ฟื้นฟู เพลงพื้นบ้านประเภทใด

1. เพลงเรือ 2. เพลงฉ่อย

3. เพลงอีแซว 4. เพลงรำโทน

17. ข้อใดเป็นเครื่องบ่งชี้ว่าประเทศมีลักษณะเป็นสาธารณรัฐหรือไม่

1. ประชากรในรัฐ 2. ระบบเศรษฐกิจ

3. ประมุขของประเทศ 4. ระบอบการปกครอง

18. กิจกรรมใดมีส่วนสำคัญในการปูพื้นฐานประชาธิปไตยในประเทศไทย

1. การจัดตั้งมณฑล 2. การจัดระบบภาษี

3. การจัดตั้งสุขาภิบาล 4. การจัดระบบเทศาภิบาล

19. ส่วนราชการใดมีฐานะเป็นกระทรวง

1. สำนักงบประมาณ 2. สำนักนายกรัฐมนตรี

3. สำนักงานตำรวจแห่งชาติ 4. สำนักงานคณะกรรมการกฤษฎีกา

20. รัฐธรรมนูญฉบับใดได้ชื่อว่าเป็นรัฐธรรมนูญฉบับประชามติ

1. รัฐธรรมนูญแห่งราชอาณาจักรไทย พุทธศักราช 2517
2. รัฐธรรมนูญแห่งราชอาณาจักรไทย พุทธศักราช 2534
3. รัฐธรรมนูญแห่งราชอาณาจักรไทย พุทธศักราช 2540
4. รัฐธรรมนูญแห่งราชอาณาจักรไทย พุทธศักราช 2550

21. ข้อใดคือสาเหตุที่ทำให้เกิดปัญหาพื้นฐานทางเศรษฐกิจ

1. ปัจจัยการผลิตมีราคาสูงเกินไป
2. ปัจจัยการผลิตบางชนิดมีราคาต่ำเกินไป
3. ปัจจัยการผลิตมีน้อยกว่าความต้องการใช้
4. ปัจจัยการผลิตไม่กระจายไปยังทุกภาคเศรษฐกิจ

22. ปัจจัยการผลิตใดเป็นปัจจัยคงที่ของโรงงานตัดเย็บเสื้อผ้า

1. ผ้าตัดเสื้อ 2. ช่างตัดผ้า

3. จักรเย็บผ้า 4. วัสดุตกแต่งเสื้อ

23. ข้อใด*ไม่* เป็นการคุ้มครองผู้บริโภค

1. การประกันราคาอ้อย
2. การให้ติดป้ายแสดงราคาสินค้า
3. การขายสินค้าภายใต้โครงการธงฟ้า
4. การควบคุมราคาขายปลีกน้ำตาลทราย

24. ทรัพย์สินในข้อใดมีสภาพคล่องสูงสุด

1. ทองคำแท่งหนัก 5 บาท 2. พันธบัตรรัฐบาลไทยเข้มแข็ง

3. หุ้นสามัญในตลาดหลักทรัพย์ 4. เงินฝากประจำธนาคาร 9 เดือน

25. คุณค่าของสหกรณ์ (cooperative values) ตรงกับข้อใดมากที่สุด

1. ได้รับการยอมรับอย่างกว้างขวางว่าเป็นสถาบันที่มีคุณค่าด้านการออมและการลงทุน
2. ตั้งอยู่บนพื้นฐานแห่งคุณค่าของการช่วยตนเอง รับผิดชอบต่อตนเองและต่อสังคม
3. เชื่อมั่นว่าสหกรณ์จะส่งเสริมให้สมาชิกมีคุณค่าทางจริยธรรมและมีความเสมอภาค
4. ปลูกฝังให้สมาชิกเข้าใจว่าสหกรณ์เป็นวิธีการที่มีคุณค่าในการนำไปสู่การกินดีอยู่ดี

26. การจัดสรรปัจจัยการผลิตในระบบเศรษฐกิจแบบใดก่อให้เกิดการใช้ปัจจัยการผลิตอย่างสิ้นเปลือง มากที่สุด

1. ระบบทุนนิยม 2. ระบบเสรีนิยม

3. ระบบสังคมนิยม 4. ระบบรัฐสวัสดิการ

27. ถ้าพ่อค้าขายข้าวโพดฝักในราคาที่สูงกว่าราคาดุลยภาพ ปัจจัยใดจะส่งผลให้ราคาชื้อขายข้าวโพด ต้องลดลง

1. อุปสงค์ส่วนเกิน 2. อุปทานส่วนเกิน

3. การขาดแคลนอุปทาน 4. การล้นตลาดของอุปสงค์

28. ปัจจุบันประเทศต่างๆนิยมใช้มาตรการใดในการจำกัดการค้าเสรีระหว่างประเทศ

1. ตั้งกำแพงภาษีขาเข้า

2. ให้เงินอุดหนุนผู้นำเข้า

3. กำหนดโควตาการส่งออก

4. กำหนดมาตรฐานคุณภาพสินค้าเข้า

29. ข้อใดเป็นการลงทุนทางตรงจากต่างประเทศ

1. ชาวฝรั่งเศสซื้อพันธบัตรรัฐบาลไทย
2. ชาวญี่ปุ่นซื้อบริษัทธุรกิจของคนไทย
3. ชาวอเมริกันซื้อรถยนต์ที่ผลิตในไทย
4. ชาวสิงคโปร์ซื้อหุ้นในตลาดหลักทรัพย์ไทย

30. การพัฒนาเศรษฐกิจของไทยยังไม่ประสบความสำเร็จในเรื่องใด

1. การแก้ปัญหาเงินเฟ้อ
2. การแก้ปัญหาการว่างงาน
3. การสร้างศักยภาพให้ชุมชนเข้มแข็ง
4. การขยายตลาดการค้าระหว่างประเทศ

31. การเพาะปลูกของมนุษย์ยุคหินใหม่ในระยะเริ่มแรกใช้วิธีการแบบใด

1. นาดำ 2. นาหว่าน

3. ไถพรวน 4. ไร่เลื่อนลอย

32. ความน่าเชื่อถือของหลักฐานทางประวัติศาสตร์ประเมินได้จากข้อใด

1. อายุของหลักฐาน 2. ปริมาณของหลักฐานที่พบ

3. ความสมบูรณ์ของหลักฐาน 4. ข้อสนเทศที่ปรากฏในหลักฐาน

33. นักปราชญ์คนใดที่แสดงทัศนะเกี่ยวกับคุณสมบัติของชนชั้นปกครองว่าจะต้องมีความรู้ ความรับผิดชอบ และศีลธรรม

1. เพลโต 2. โฮเมอร์

3. โสกราตีส 4. อริสโตเติล

34. ข้อใดเป็นเหตุการณ์สำคัญที่ทำให้เกิดการปฏิวัติวิทยาศาสตร์

1. การประดิษฐ์กล้องโทรทรรศน์
2. การค้นพบกฎแห่งความโน้มถ่วง
3. การค้นพบว่าเส้นทางโคจรของดาวเคราะห์เป็นรูปวงรี
4. การค้นพบว่าดวงอาทิตย์เป็นศูนย์กลางของระบบสุริยะ

35. ชาวอินคาเปรียบ “หยดเหงื่อแห่งพระอาทิตย์” และ “น้ำตาแห่งพระจันทร์”กับโลหะชนิดใด

1. เงิน และ ดีบุก 2. ทองคำ และ เงิน

3. ดีบุก และ ทองแดง 4. ทองแดง และ ทองคำ

36. พระบรมราโชบายสำคัญของสมเด็จพระเจ้าตากสินมหาราชภายหลังการสถาปนากรุงธนบุรีเน้นเรื่องใดเป็นอันดับแรก

1. การฟื้นฟูพระพุทธศาสนา
2. การสร้างกองทัพให้เข้มแข็ง
3. การส่งเสริมการค้ากับต่างชาติ
4. การแก้ไขปัญหาความอดอยาก

37. เอกสารทางราชการของไทยฉบับใดที่ผลิตโดยเครื่องพิมพ์สมัยใหม่เป็นครั้งแรก

1. ราชกิจจานุเบกษา 2. สยามจดหมายเหตุ

3. ประกาศห้ามสูบฝิ่น 4. กฎหมายตราสามดวง

38. ข้อใดเป็นวัตถุประสงค์ในการเสด็จประพาสยุโรปครั้งแรกของพระบาทสมเด็จพระจุลจอมเกล้าเจ้าอยู่หัว

1. เพื่อให้ชาติยุโรปยอมแก้ไขสนธิสัญญาเบาว์ริง
2. เพื่อกดดันให้ชาติยุโรปคืนดินแดนที่ยึดจากไทย
3. เพื่อให้ต่างชาติยอมรับว่าไทยมีเกียรติยศเสมอนานาประเทศ
4. เพื่อแสดงให้เห็นว่าไทยมีความเป็นกลางในความสัมพันธ์ระหว่างประเทศ

39. ในช่วงปลายรัชสมัยพระบาทสมเด็จพระจุลจอมเกล้าเจ้าอยู่หัว ชาวต่างชาติใดได้รับแต่งตั้งให้เป็น ที่ปรึกษาราชการด้านการต่างประเทศ

1. ชาวอังกฤษ 2. ชาวฝรั่งเศส

3. ชาวอเมริกัน 4. ชาวเดนมาร์ก

40. “ตระพัง” เป็นภูมิปัญญาในเรื่องใดของคนยุคสุโขทัย

1. การชักน้ำ 2. การเก็บน้ำ

3. การระบายน้ำ 4. การควบคุมทางไหลของน้ำ

41. ข้อใดเป็นหินที่แปรมาจากหินชั้น

1. หินสบู่ 2. หินปูน

3. หินอ่อน 4. หินดินดาน

42. ถ้าต้องการศึกษาทะเลทรายเขตอบอุ่น ควรไปที่ใด

1. ทะเลทรายธาร์และทะเลทรายดาชต์-อี-คาร์วีในทวีปเอเชีย
2. ทะเลทรายสะฮาราและทะเลทรายกาลาฮารีในทวีปแอฟริกา
3. ทะเลทรายกิบสันและทะเลทรายซิมป์สันในทวีปออสเตรเลีย
4. ทะเลทรายโมฮาวีและทะเลทรายเกรตซอลต์เลกในทวีปอเมริกาเหนือ

43. หากต้องการทราบพิกัดภูมิศาสตร์ของโรงเรียนของท่าน ควรใช้เครื่องมือใด

1. จีพีเอส 2. อาร์เอส

3. จีไอเอส 4. แผนที่ประเทศไทย

44. ข้อใด*ไม่ใช่* วิกฤตการณ์ด้านทรัพยากรธรรมชาติและสิ่งแวดล้อม

1. การเกิดแผ่นดินไหว 2. ความตื้นเขินของแหล่งน้ำ

3. ความจำกัดของจำนวนที่ดิน 4. การประกาศเขตป่าเสื่อมโทรม

45. การประชุมครั้งที่ 7 ของกลุ่มประเทศภายใต้อนุสัญญาสหประชาชาติว่าด้วยการเปลี่ยนแปลงภูมิอากาศ ที่ประเทศโมร็อกโกเมื่อ พ.ศ. 2544 ได้เสนอประเด็นการแก้ปัญหาใดซึ่งมีผลมาถึงปัจจุบัน

1. ฝนกรด 2. ภาวะโลกร้อน

3. ปรากฏการณ์เอลนีโญ 4. ความหลากหลายทางชีวภาพ

46. การที่ประเทศไทยกำหนดให้เลิกใช้สารซีเอฟชีในการผลิตสินค้า เป็นการปฏิบัติตามข้อตกลงใด

1. พิธีสารเกียวโต 2. อนุสัญญาไซเตส

3. อนุสัญญาบาเซิล 4. พิธีสารมอนทรีออล

47. ผู้ที่บุกรุกหรือครอบครองที่ดินของรัฐโดยมิชอบด้วยกฎหมาย มีความผิดตามกฎหมายใด

1. พระราชบัญญัติผังเมือง พ.ศ. 2518
2. พระราชบัญญัติอุทยานแห่งชาติ พ.ศ. 2504
3. พระราชบัญญัติป่าสงวนแห่งชาติ พ.ศ. 2507
4. พระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535

48. ข้อใด*ไม่ใช่* หลักการพื้นฐานที่จะทำให้การมีส่วนร่วมของประชาชนในการประเมินผลกระทบสิ่งแวดล้อมเป็นไปอย่างมีประสิทธิภาพ

1. การให้ข้อมูลที่ถูกต้องและเหมาะสม
2. การตอบสนองต่อความเห็นหรือท่าทีของประชาชน
3. การจำแนกกลุ่มผู้มีส่วนร่วมที่เหมาะสมและเป็นธรรม
4. การประเมินผลสำเร็จของการมีส่วนร่วมของประชาชน

49. UNEP ดำเนินงานเกี่ยวกับเรื่องใด

1. การป้องกันชั้นโอโซน
2. ความหลากหลายทางชีวภาพ
3. การควบคุมพืชป่าและสัตว์ป่า
4. การเปลี่ยนแปลงสภาพภูมิอากาศ

50. การขึ้นทะเบียนมรดกโลกต้องได้รับการรับรองจากหน่วยงานใด

1. UNICEF 2. UNESCO

3. UNCTAD 4. UNESCAP

**ส่วนที่ 2** : แบบปรนัย 4 ตัวเลือก มีคำตอบที่ถูกต้อง 2 คำตอบ

จำนวน 50 ข้อ (ข้อ 51-100) ข้อละ 1 คะแนน

ตอบถูก 1 คำตอบ ได้ 0.5 คะแนน

ตอบถูก 2 คำตอบ ได้ 1 คะแนน

51. ในศาสนาพราหมณ์-ฮินดู ผู้สูงอายุจะปฏิบัติตามหลักอาศรม 4 ขั้นใด

1. สันยาสี 2. คฤหัสถ์

3. วานปรัสถ์ 4. พรหมจารี

52. การที่พระเยซูทรงถูกตรึงไม้กางเขนจนสิ้นพระชนม์ แสดงถึงสิ่งใด

1. การไถ่มนุษย์ออกจากบาป
2. ความเสียสละของพระเจ้า
3. มนุษย์ได้รับการปลดปล่อยให้มีความสัมพันธ์ที่ถูกต้องกับพระเจ้า
4. พระเจ้าทรงประทานพระบุตรมาชั่วคราวเพื่อสอนศีลธรรมให้มนุษย์

53. นายสนไปฆ่าคนด้วยความแค้น ถูกจับ และตัดสินลงโทษให้จำคุกตลอดชีวิต เป็นการรับกรรมประเภทใด

1. ครุกรรม 2. อุปัชชเวทนียกรรม

3. อปราปรเวทนียกรรม 4. ทิฏฐธัมมเวทนียกรรม

54. ธรรมใดสอนเรื่องความเพียร

1. พละ 5 2. อิทธิบาท 4

3. วุฒิธรรม 4 4. อริยวัฑฒิ 5

55. พระธรรมโกศาจารย์ (พุทธทาสภิกขุ) มีความสำคัญอย่างไร

1. เป็นผู้ได้ชื่อว่า “นักเทศน์ฝีปากกล้า”
2. เป็นผู้ก่อตั้งโครงการสวนโมกข์นานาชาติ
3. เป็นผู้เดินทางไปเผยแผ่ธรรมยังทวีปยุโรป
4. เป็นผู้ใช้วิธี “คั้นแก่นธรรม” เพื่อสอนธรรม

56. คำว่า “พุทธ” มีความหมายอย่างไร

1. ผู้รู้ ผู้ตื่น

2. ผู้หลุดพ้น

3. ผู้เบิกบาน

4. ผู้มีปัญญา

57. ข้อใด*ไม่* ถูกต้อง

1. พระไตรปิฎกพัฒนามาจากพระธรรมวินัย
2. การบันทึกพระไตรปิฎกเป็นลายลักษณ์อักษรครั้งแรกใช้ภาษามคธ
3. พระไตรปิฎกได้รับการเผยแผ่ไปยังประเทศต่างๆ พร้อมกับคณะพระธรรมทูต
4. การสังคายนาพระไตรปิฎกครั้งแรกทำในสมัยพุทธกาลโดยพระอานนท์เป็นหัวหน้า

58. การทำบุญในงานมงคล เมื่อพระสงฆ์นั่งประจำอาสนะแล้ว เจ้าภาพจุดธูปเทียนบูชาพระ จะมีการอาราธนาใดบ้าง

1. อาราธนาศีล

2. อาราธนาพระสงฆ์

3. อาราธนาพระธรรม

4. อาราธนาพระปริตร

59. ข้อใดคือประโยชน์ที่บุคคลได้รับจากการบริหารจิตตามหลักสติปัฏฐาน

1. ทำให้ระลึกชาติไต้
2. ทำให้เชื่อในบาปบุญคุณโทษ
3. ทำให้ร่างกายแข็งแรงมีสุขภาพดี
4. ทำให้มีศรัทธาในพระพุทธศาสนาเพิ่มขึ้น

60. ผู้ปกครองประเทศควรยึดหลักใด สังคมจึงจะสงบสุขและมีสันติ

1. เบญจศีล 2. อริยวัฑฒิ

3. อปริหานิยธรรม 4. ทศพิธราชธรรม

61. ข้อใด*ไม่ใช่* กฎหมายสารบัญญัติ

1. กฎหมายอาญา

2. กฎหมายลักษณะพยาน

3. กฎหมายแพ่งและพาณิชย์

4. พระธรรมนูญศาลยุติธรรม

62. ทรัพย์ในข้อใดเป็นอสังหาริมทรัพย์

1. บ้าน 2. รถยนต์

3. สิทธิจำนำ 4. สิทธิจำนอง

63. สภาพบังคับตามข้อใดเป็นการลงโทษทางอาญา

1. การปรับ 2. การยึดทรัพย์

3. การริบทรัพย์สิน 4. การชดใช้ค่าเสียหาย

64. ครอบครัวในข้อใดเป็นครอบครัวเดี่ยว

1. โต้งอยู่กับลุงและป้า 2. ตุ้มอยู่กับพ่อและแม่

3. แต้วอยู่กับแม่และยาย 4. ต้อยอยู่กับพ่อและพี่ชาย

65. ประเทศไทยและสหรัฐอเมริกามีความแตกด่างกันในเรื่องใด

1. รูปแบบของรัฐ 2. ที่มาของรัฐบาล

3. ระบอบการปกครอง 4. เจ้าของอำนาจอธิปไตย

66. หลักการใดสอดคล้องกับการปกครองแบบประชาธิปไตย

1. หลักเอกภาพ 2. หลักนิติธรรม

3. หลักเหตุผลแห่งรัฐ 4. หลักการกระจายอำนาจ

67. กิจกรรมใดเป็นอำนาจของฝ่ายบริหาร

1. การประกาศสงคราม 2. การตราพระราชกำหนด

3. การยุบสภาผู้แทนราษฎร 4. การแต่งตั้งตุลาการศาลปกครอง

68. การจัดตั้งเอเปก (APEC) ทำให้ประเทศไทยมีความสัมพันธ์ทางเศรษฐกิจกับประเทศใดมากขึ้น

1. อินเดีย 2. กัมพูชา

3. เกาหลีใต้ 4. ออสเตรเลีย

69. รัฐธรรมนูญแห่งราชอาณาจักรไทย พุทธศักราช 2540 และ 2550 กำหนดเรื่องใดไว้ตรงกัน

1. ที่มาของสมาชิกวุฒิสภา 2. ขนาดของคณะรัฐมนตรี

3. ผู้ดำรงตำแหน่งประธานรัฐสภา 4. จำนวนสมาชิกสภาผู้แทนราษฎร

70. ตามรัฐธรรมนูญแห่งราชอาณาจักรไทย พุทธศักราช 2550 กลุ่มบุคคลใดมีสิทธิเสนอร่างพระราชบัญญัติ

1. รัฐมนตรี 10 คน 2. สมาชิกวุฒิสภา15คน

3. ผู้มีสิทธิเลือกตั้ง 10,000 คน 4. สมาชิกสภาผู้แทนราษฎร 20 คน

71. การบริหารจัดการทรัพยากรโดยวิธีใดไม่เปิดโอกาสให้ประชาชนแสดงออกถึงความต้องการของตนเอง

1. การใช้ระบบตลาด 2. การอาศัยกลไกราคา

3. การตัดสินใจของรัฐบาล 4. การวางแผนจากส่วนกลาง

72. การผลิตในข้อใดเป็นการผลิตขั้นทุติยภูมิ

1. การทอผ้าไหม 2. การทำเหมืองแร่

3. การขนส่งทางน้ำ 4. การทำผลไม้กระป๋อง

73. ปัจจัยข้อใดมีอิทธิพลต่อการตัดสินใจซื้อปลาทับทิมของผู้บริโภค

1. ราคาปลานิล 2. รายได้ที่ได้รับ

3. จำนวนผู้ขายปลา 4. บริการปรุงสุกพร้อมบริโภค

74. มาตรการของนโยบายการคลังข้อใดเป็นการกระตุ้นภาวะเศรษฐกิจ

1. เพิ่มเงินคงคลัง 2. เพิ่มรายจ่ายเงินโอน

3. ลดอัตราภาษีมูลค่าเพิ่ม 4. ลดการลงทุนแข่งกับเอกชน

75. การปฏิบัติตนตาม “ทฤษฎีใหม่” ทำให้เกิดประโยชน์อย่างไร

1. พึ่งตนเองได้ 2. มีที่ดินเป็นของตนเอง

3. มีฐานะเศรษฐกิจมั่งคั่ง 4. เกิดความสามัคคีในชุมชน

76. ข้อใด*ไม่ใช่* วัตถุประสงค์ของรัฐบาลในการเข้าแทรกแซงกลไกราคา

1. เพื่อช่วยเหลือผู้ผลิต
2. เพื่อช่วยเหลือผู้บริโภค
3. เพื่อให้ราคาดุลยภาพต่ำลง
4. เพื่อให้ตลาดสินค้าอยู่ในภาวะสมดุล

77. พ่อค้าไทยส่งน้ำตาลทรายออกไปขายต่างประเทศมูลค่า 500 ล้านบาท รายการดังกล่าวรวมอยู่ในดุลข้อใด

1. ดุลการค้า 2. ดุลบัญชีรายได้

3. ดุลบัญชีเดินสะพัด 4. ดุลบัญชีทุนเคลื่อนย้ายสุทธิ

78. กองทุนการเงินระหว่างประเทศให้ประเทศสมาชิกกู้ยืมเงินเพื่อนำไปแก้ปัญหาใด

1. ดุลการชำระเงินขาดดุลมาก
2. เงินคงคลังของรัฐบาลลดลงมาก
3. เงินสำรองระหว่างประเทศต่ำมาก
4. หนี้สาธารณะของรัฐบาลเพิ่มขึ้นมาก

79. ถ้ารัฐบาลจำเป็นต้องตั้งงบประมาณแบบขาดดุล รัฐบาลก่อหนี้ได้โดยวิธีใด

1. ออกตั๋วเงินคลังขายเอกชน
2. ออกพันธบัตรขายประชาชน
3. กู้เงินระยะยาวจากต่างประเทศ
4. กู้เงินระยะสั้นจากสถาบันการเงินในประเทศ

80. ข้อใดเป็นเครื่องชี้ระดับการพัฒนาเศรษฐกิจของประเทศ

1. อัตราเงินเฟ้อ

2. อัตราผู้ไม่รู้หนังสือ

3. ค่าเงินของประเทศ

4. ผลิตภัณฑ์มวลรวมที่แท้จริงเฉลี่ย

81. พีระมิดในอารยธรรมอียิปต์สร้างขึ้นเพื่อวัตถุประสงค์ใด

1. ใช้เป็นศาสนสถาน
2. ใช้เป็นสถานที่เก็บพระศพฟาโรห์
3. แสดงถึงความเชื่อในเรื่องการฟื้นคืนชีพ
4. แสดงถึงอำนาจและความมั่นคงของอาณาจักร

82. เรื่องใดเป็นหลักฐานประเภทตำนาน

1. สังคีติยวงศ์ 2. ท้าวแสนปม

3. มังรายศาสตร์ 4. ไตรภูมิพระร่วง

83. รูปแบบใดเป็นสถาปัตยกรรมของยุโรปในสมัยกลาง

1. Gothic 2. Baroque

3. Neo-classic 4. Romanesque

84. จักรวรรดิอินเดียได้รับอิทธิพลทางศิลปะด้านใดจากกรีกและเปอร์เซีย

1. จิตรกรรม 2. นาฏกรรม

3. ประติมากรรม 4. สถาปัตยกรรม

85. การปฏิวัติอุตสาหกรรมระยะที่ 1 เกี่ยวข้องกับพลังงานใด

1. ไอน้ำ 2. น้ำมัน

3. ถ่านหิน 4. แรงงานคนและสัตว์

86. สงครามใดเกิดขึ้นในยุคสงครามเย็น

1. สงครามเกาหลี 2. สงครามเวียดนาม

3. สงครามอ่าวเปอร์เซีย 4. สงครามระหว่างอินเดียและปากีสถาน

87. หมอบรัดเลย์มีผลงานเผยแพร่วิทยาการตะวันตกในด้านใด

1. การช่าง 2. การพิมพ์

3. การแพทย์ 4. การทำแผนที่

88. สินค้าส่งออกที่สำคัญของไทยภายหลังการลงนามในสนธิสัญญาเบาว์ริง นอกจากข้าวแล้ว ยังประกอบด้วยสินค้าชนิดใด

1. ดีบุก 2. ไม้สัก

3. ของป่า 4. น้ำตาลทราย

89. เหตุการณ์ใด*ไม่* ได้เกิดขึ้นในรัชสมัยพระบาทสมเด็จพระมงกุฎเกล้าเจ้าอยู่หัว

1. การเริ่มเก็บเงินรัชชูปการ
2. การเข้าร่วมในสงครามโลกครั้งที่ 1
3. การประกาศใช้พระราชบัญญัติเกณฑ์ทหาร
4. การสร้างดุสิตธานีเป็นเมืองประชาธิปไตยจำลอง

90. ภายหลังสงครามโลกครั้งที่ 1 ไทยขอให้มีการแก้ไขสนธิสัญญาเบาว์ริงในเรื่องใด

1. เขตแดน 2. ภาษีอากร

3. คนในบังคับต่างชาติ 4. สิทธิสภาพนอกอาณาเขต

91. ในประเทศไทยมีการใช้ประโยชน์จากภูมิประเทศแบบภูเขาไฟอย่างไร

1. ทำนา 2. ปลูกพืชไร่

3. ทำบ่อพลอย 4. นำหินภูเขาไฟมาย่อยเป็นวัสดุก่อสร้าง

92. เหตุใดดินอินทรีย์จึง*ไม่* เหมาะสมสำหรับการปลูกพืชเศรษฐกิจ

1. ระบายน้ำเร็ว เก็บน้ำไม่อยู่
2. ขาดสารอาหารบางชนิดรุนแรง
3. มีชั้นหินพื้นในระดับตื้นกว่าครึ่งเมตร
4. เมื่อแห้งมักเกิดไฟป่าและยุบตัวในบางครั้ง

93. ข้อใดกล่าวถูกต้องเกี่ยวกับเส้นเมริเดียน

1. ยาวเท่ากันทุกเส้น

2. สอบเข้าหากันที่ขั้วโลก

3. ยาวที่สุดบริเวณศูนย์สูตร

4. แบ่งโลกออกเป็น 2 ซีกเท่าๆ กัน

94. ใครใช้เครื่องมือหาข้อมูลภูมิคาสตร์ได้อย่างเหมาะสม

1. สมศรีใช้ anemometer วัดปริมาณน้ำฝนในหมู่บ้าน
2. สมศักดิ์ใช้ barometer วัดอุณหภูมิภายในห้องเรียน
3. สมชายใช้ stereoscope มองภาพสามมิติในรูปถ่ายทางอากาศ
4. สมหญิงใช้ planimeter หาพื้นที่ของจังหวัดในแผนที่ 1 : 250,000

95. ข้อใดเป็นเครื่องมือทางภูมิศาสตร์ประเภทให้ข้อมูล

1. แผนที่ 2. กล้องวัดระดับ

3. ภาพจากดาวเทียม 4. เครื่องย่อขยายแผนที่

96. พลังงานหมุนเวียนประเภทใดควรมีการพัฒนาในชนบทเพื่อแก้ปัญหาการขาดแคลนพลังงาน

1. พลังงานไฟฟ้า 2. พลังงานชีวมวล

3. พลังงานแสงอาทิตย์ 4. พลังงานความร้อนใต้พิภพ

97. การสร้างสรรค์วัฒนธรรมในข้อใดเป็นการใช้ประโยชน์จากสิ่งแวดล้อม

1. การทำนาปี 2. การจุดบั้งไฟ

3. การทำนาเกลือ 4. การแห่นางแมว

98. การกระทำของใครส่งผลดีต่อการอนุรักษ์สิ่งแวดล้อม

1. แต้มเลี้ยงไก่บนบ่อปลา
2. ตั้มทำไร่หมุนเวียนบนลาดเขา
3. ต้อมช่วยเพื่อนบ้านสร้างฝายชะลอน้ำในลำห้วยใกล้หมู่บ้าน
4. ตุ้มใช้ทฤษฎีใหม่ในการจัดการพื้นที่ถือครองทางการเกษตร

99. ข้อใดสอดคล้องกับหลักการ recycle

1. การเพาะพันธุ์สัตว์ป่าหายาก
2. การเลือกตัดต้นไม้ในป่าปลูก
3. การบำบัดน้ำเสียก่อนนำมาใช้
4. การนำแกลบไปเป็นส่วนผสมในเชื้อเพลิงพลังงานสูง

100. ข้อใดเป็นการใช้ทรัพยากรเพื่อการพัฒนาที่ยั่งยืน

1. การปลูกป่าชายเลน
2. การสร้างเขื่อนอเนกประสงค์ในพื้นที่แห้งแล้ง
3. การนำกล่องนมที่ดื่มแล้วไปแปรรูปเป็นโต๊ะเก้าอี้
4. การร่วมมือกับประเทศเพื่อนบ้านในการพัฒนาแหล่งพลังงานอย่างกว้างขวาง

**เฉลยข้อสอบ**

**ชุดที่ 1 แนวข้อสอบ O- NET วิชาสังคมศึกษาม.4-6**

| **ข้อที่** | **เฉลย** | **เหตุผลประกอบ** |
| --- | --- | --- |
| 1. | **3** | ทรรศนะเกี่ยวกับชีวิตมนุษย์ในชมพูทวีปเรื่องความสุขและทุกข์นั้น แบ่งออกได้เป็น 2 กลุ่มใหญ่ๆ คือ กลุ่มที่เชื่อว่าความสุขและทุกข์ในชีวิตนั้นเกิดขึ้นเอง โดยไม่มีเหตุปัจจัย เช่น ลัทธิมักขลิโคศาล กับกลุ่มที่เชื่อว่า ความสุขและทุกข์นั้นมีเหตุปัจจัย เช่น พระพุทธศาสนา |
| 2. | **1** | หมอชีวกโกมารภัจจ์เป็นเด็กกำพร้าที่อภัยราชกุมารเก็บมาเลี้ยงเป็นลูกบุญธรรม และโดนเด็กๆ ในวังล้อเลียนว่า เป็นลูกไม่มีพ่อ แต่ไม่ต่อล้อต่อเถียง กลับมุ่งขวนขวายเอาชนะบุคคลเหล่านั้นด้วยการศึกษาเล่าเรียนวิชาแพทย์จนสำเร็จ และประกอบอาชีพอย่างมีคุณธรรม ขยันขันแข็ง จนเป็นที่เคารพของบุคคลทั่วไปได้ |
| 3. | **1** | วิภาวางเฉยเมื่อเพื่อนถูกดำเนินคดีในความผิดที่เขาก่อขึ้น สอดคล้องกับกุศลวิตก ข้ออวิหิงสาวิตก คือ ความนึกคิดที่ปลอดจากการเบียดเบียน ไม่คิดร้าย ไม่มุ่งทำลาย และปล่อยให้เป็นไปตามครรลองคลองธรรม |
| 4. | **1** | เปิ้ลจัดรถไปรับและส่งท่านตามเวลาที่นิมนต์ เป็นการปฏิบัติตนต่อพระสงฆ์ได้ถูกต้องเหมาะสมตามหลักการปฏิสันถารต่อพระสงฆ์ โดยเพื่ออำนวยความสะดวกในการเดินทางแก่พระสงฆ์ |
| 5. | **3** | วันอัฏฐมีบูชา-ไตรลักษณ์ เป็นหลักธรรมที่สอดคล้องสัมพันธ์กับวันสำคัญทางพระพุทธศาสนาที่ถูกต้อง เนื่องจากวันอัฏฐมีบูชาเป็นวันคล้ายวันถวายพระเพลิง พุทธสรีระของพระพุทธเจ้าภายหลังการเสด็จดับขันธ์ปรินิพพาน หลักธรรมที่พุทธศาสนิกชนควรพึงระลึกถึงเป็นเบื้องต้น ได้แก่ ความไม่ประมาท ความไม่จีรังยั่งยืนของชีวิต ตลอดจนสรรพสิ่งทั้งปวง อันเป็นส่วนหนึ่งของหลักไตรลักษณ์ที่ประกอบด้วย อนิจจัง ทุกขัง และอนัตตา |
| 6. | **2** | การเข้าร่วมพิธีกรรมในวันสำคัญทางพระพุทธศาสนา เป็นการปฏิบัติตนเพื่อธำรงไว้ซึ่งพุทธวัฒนธรรมที่เหมาะสมกับสถานภาพของนักเรียนมากที่สุด เนื่องจากพิธีกรรมต่างๆ แม้มิใช่แก่นแท้ของพระพุทธศาสนา หากแต่มีบทบาทในการช่วยโอบอุ้มและน้อมนำความศรัทธาของพุทธศาสนิกชนและบุคคลอื่นๆ ให้เข้าถึงพระธรรมคำสอนได้ |
| 7. | **4** | คริสต์ศาสนาเชื่อว่ามีพระเป็นเจ้าองค์เดียว แต่มี 3 พระบุคคล ได้แก่ พระบิดา เป็นผู้สร้างโลกมนุษย์และสรรพสิ่ง พระบุตร เป็นพระเยซูคริสต์ และพระจิตเป็นพระเป็นเจ้าในฐานะที่ปรากฏในจิตวิญญาณของมนุษย์ เพื่อเกื้อหนุนให้มนุษย์มีคุณธรรมความดี |
| 8. | **4** | หลักปฏิบัติ 5 ประการของศาสนาอิสลามนั้น การประกอบพิธีฮัจญ์เป็นบทบัญญัติเพียงข้อเดียวที่มิได้บังคับแก่ชาวมุสลิมทุกคน แต่ผู้ที่มีความพร้อมทั้งด้านสุขภาพและทุนทรัพย์จะต้องเดินทางไปประกอบพิธีฮัจญ์อย่างน้อย 1 ครั้งในชีวิต ที่นครมักกะฮ์ ประเทศซาอุดีอาระเบีย |
| 9. | **4** | พระพุทธศาสนามิได้ปฏิเสธความต้องการอันเป็นเป้าหมายของมนุษย์ปุถุชนทั่วไป เพียงแต่ชี้แนะว่า ไม่ควรยึดมั่นถือมั่นมากเกินไป ถ้าเราต้องการอะไรหรืออยากเป็นอะไร ก็ให้ใช้ความพยายามให้เต็มที่และต้องเป็นวิธีที่สุจริต แต่ไม่ควรอยากได้อยากมีเพราะความยึดมั่นถือมั่น ดังนั้น การที่ปอใฝ่ฝันอยากเป็นแพทย์ แล้วตั้งใจเรียนอย่างมาก จึงเป็นความพยายามที่สุจริต และไม่ได้คิดว่าต้องเป็นแพทย์เพื่อความร่ำรวย แต่เพื่อช่วยชีวิตคน จึงมิใช่ความยึดมั่นถือมั่น ไม่ตกเป็นทาสของเงิน ได้สัมผัสกับ “อิสรภาพ” ทางจิตในระดับของปุถุชน |
| 10. | **4** | ญาตัตถจริยา คือ พุทธจริยาเพื่อประโยชน์แก่พระประยูรญาติทั้งหลาย โดยพระพุทธเจ้าทรงสงเคราะห์ทั้งพระญาติฝ่ายศากยวงศ์ของพระราชบิดาและฝ่ายโกลิยวงศ์ของพระราชมารดา เช่น เสด็จไปโปรดพระราชบิดาและพระประยูรญาติที่กรุงกบิลพัสดุ์หลังตรัสรู้แล้ว เสด็จขึ้นไปโปรดพระราชมารดาบนสวรรค์ชั้นดาวดึงส์ ทรงชักนำให้ขัตติยกุมารจากศากยวงศ์ออกบวช ทรงระงับสงครามแย่งน้ำทำการเกษตรในแม่น้ำโรหิณีระหว่างศากยวงศ์และโกลิยวงศ์ เป็นต้น |
| 11. | **2** | หากฆราวาสมีความสงสัยในหลักธรรมคำสอนของพระพุทธศาสนา สามารถหาความรู้เพิ่มเติมได้โดยการอ่านหนังสือหรือศึกษาจากอินเทอร์เน็ต รวมทั้งสามารถซักถามพระภิกษุสงฆ์ได้ เพราะท่านเป็นผู้ที่ได้ศึกษาและรอบรู้หลักธรรมมากกว่าชาวบ้านทั่วไป จึงช่วยคลายข้อกังขาในพระธรรมแก่ฆราวาสได้ สำหรับสิ่งอื่นที่ฆราวาสพึงกระทำต่อพระสงฆ์ได้ เช่น การถวายอุปถัมภ์ด้วยปัจจัย 4ได้แก่ อาหาร ยารักษาโรค เครื่องนุ่งห่ม และที่อยู่อาศัย อันเป็นปัจจัยสำคัญพื้นฐานในการดำรงชีวิต การให้ความเคารพต่อท่าน เป็นต้น ข้อ 1, 3 และ 4 เป็นสิ่งที่ฆราวาสไม่ควรกระทำต่อพระสงฆ์เป็นอย่างยิ่ง เพราะไม่ใช่กิจของสงฆ์แต่อย่างใด |
| 12. | **2** | การสวดมนต์ไหว้พระอย่างสม่ำเสมอ มีคุณค่าและประโยชน์มากมาย ได้แก่   1. ช่วยให้จิตใจสงบ เยือกเย็น 2. ช่วยให้เกิดความกระปรี้กระเปร่า กระฉับกระเฉง 3. เป็นส่วนหนึ่งของประเพณี พิธีกรรมที่ดีของสังคมไทย 4. การสวดมนต์โดยรู้คำแปลและความหมาย ทำให้ผู้สวดเกิดปัญญา 5. เป็นการฝึกจิตให้มีสมาธิ เพราะขณะสวดมนต์จะต้องตั้งใจและสำรวมใจให้แน่วแน่ |
| 13. | **2** | พรหมวิหาร 4 ประกอบด้วย เมตตา กรุณา มุทิตา และอุเบกขา บุปผาเห็นสุนัขจรจัดถูกรถเฉี่ยวบาดเจ็บ จึงอุ้มไปหาสัตวแพทย์ จัดเป็นความกรุณา ซึ่งหมายถึง ความปรารถนาจะช่วยผู้อื่นให้พ้นจากความทุกข์ยากลำบาก  ข้อ 1. จัดเป็นหลักธรรมเรื่องขันติ หรือความอดทน  ข้อ 3. จัดเป็นหลักธรรมเรื่องวิริยะ หรือความขยันหมั่นเพียร ในอิทธิบาท 4  ข้อ 4. จัดเป็นหลักธรรมเรื่องหิริโอตตัปปะ หิริ คือ ความละอายต่อการทำบาป โอตตัปปะ คือ ความเกรงกลัวต่อผลของบาป |
| 14. | **2** | หลังจากที่ชาวสิขผ่านพิธีปาหุลหรือพิธีล้างบาปแล้ว จะรับเอา ก ทั้ง 5 ประการไว้กับตน ได้แก่  1. เกศ คือ การไม่ตัดผล 2. กังฆา คือ การมีหวีขนาดเล็กเสียบผม  3. กฉา คือ การใส่กางเกงขาสั้น 4. กรา คือ การใส่กำไลมือที่ทำจากเหล็ก  5. กิรปาน คือ การพกดาบ  ข้อ 1. ศูนย์กลางของศาสนาสิขอยู่ที่รัฐปัญจาบ ประเทศอินเดีย  ข้อ 3. ศาสดาองค์แรกของศาสนาสิข คือ คุรุนานัก ศาสดาองค์สุดท้าย คือ คุรุโควินทสิงห์  ข้อ 4. เป็นศาสนาที่เกิดขึ้นเพื่อประนีประนอมระหว่างศาสนาฮินดูและศาสนาอิสลาม เนื่องจากในช่วงเวลานั้นชาวฮินดูและชาวมุสลิมในอินเดียมีความขัดแย้งกันอย่างรุนแรง |
| 15. | **4** | สันยัสตาศรม อยู่ในช่วงอายุ 76 ปี ขึ้นไปเป็นอาศรมขั้นสุดท้ายของชีวิตผู้ปรารถนาจะบรรลุโมกษะหรือความหลุดพ้นจากทุกข์ ต้องออกบวชถือเพศพรหมจรรย์ตลอดชีวิต เรียกว่า “สันยาสี” สันยาสีจะบำเพ็ญสมาธิ พยายามแสวงหาโมกษะธรรมเพื่อจะได้ทราบชัดว่าตนเป็นใคร พระพรหมเป็นใคร บำเพ็ญเพียรตามหลักศาสนาเพื่อจุดหมายปลายทางของชีวิต คือ โมกษะ |
| 16. | **2** | พระพุทธศาสนาเป็นศาสนาแห่งเหตุผล เพราะพระพุทธศาสนาเน้นว่าทุกสิ่งในโลกนี้ เกิดขึ้นมาเพราะมีเหตุปัจจัย และเสื่อมสลายไปเมื่อหมดเหตุปัจจัย ไม่มีสิ่งใดเกิดขึ้นมาเองหรือเกิดขึ้นมาลอยๆ หรือดับสลายไปเฉยๆ โดยไม่มีเหตุปัจจัย |
| 17. | **4** | พระอานนท์เป็นพุทธอุปัฏฐาก ต้องคอยปรนนิบัติรับใช้ พระพุทธเจ้าอย่างใกล้ชิด ทำให้ท่านไม่มีเวลาบำเพ็ญเพียรทางจิตเพื่อมรรคผลนิพพาน แม้ว่าท่านได้บรรลุเป็นพระอริยบุคคลระดับพีระโสดาบันตั้งแต่ตอนออกบวชใหม่ๆ แล้ว แต่ท่านก็ยังมิได้เป็นพระอรหันต์ดังเช่นพระสาวกอื่น จนกระทั่งถึงคืนก่อนวันเริ่มสังคายนาพระไตรปิฎกครั้งที่ 1 พระอานนท์จึงสามารถบำเพ็ญเพียรจนบรรลุเป็นพระอรหันต์ได้สำเร็จ |
| 18. | **3** | นิวรณ์ 5 คือ สิ่งที่กีดกั้นจิตมิให้บรรลุความดี และขัดขวางจิตมิให้ก้าวหน้าในกุศลธรรม มี 5 ประการ ดังนี้   1. **กามฉันท์** หมายถึง ความอยากได้ในกามคุณทั้ง 5 ได้แก่ รูป เสียง กลิ่น รส สัมผัส 2. **พยาบาท** หมายถึง ความคิดปองร้าย คิดอาฆาตมาดร้าย 3. **ถีนมิทธะ** หมายถึง ความหดหู่เซื่องซึม ความง่วงเหงาหาวนอน 4. **อุทธัจจกุกกุจจะ** หมายถึง ความฟุ้งซ่านและรำคาญ 5. **วิจิกิจฉา** หมายถึง ความลังเลสงสัย |
| 19. | **2** | พระไตรปิฎก คือ คัมภีร์ที่บันทึกคำสอนของพระพุทธเจ้า มีอยู่ 3 ปิฎก ได้แก่   1. พระวินัยปิฎก ว่าด้วยสิกขาบท (ศีล) ของภิกษุสงฆ์และภิกษุณีสงฆ์ รวมถึงพิธีกรรมต่างๆ 2. พระสุตตันตปิฎก ว่าด้วยเทศนาของพระพุทธเจ้าและพระสาวกสำคัญที่แสดงแก่บุคคลต่างๆ ตามวาระโอกาส เป็นรูปคำสนทนาบ้าง คำบรรยายบ้าง เป็นร้อยแก้วบ้าง ร้อยกรองบ้าง กล่าวถึงบุคคลและเหตุการณ์ 3. พระอภิธรรมปิฎก ว่าด้วยหลักธรรมต่างๆ ที่อธิบายในแง่วิชาการล้วนๆ ไม่เกี่ยวกับบุคคลและเหตุการณ์ |
| 20. | **4** | พิธีศีลมหาสนิทหรือพิธีมิสซา เป็นพิธีที่สืบเนื่องมาจากการเลี้ยงพระกระยาหารค่ำมื้อสุดท้าย (The Last Supper) ของพระเยซูคริสต์กับสาวก 12 องค์ วัตถุประสงค์ของพิธีนี้ เพื่อระลึกถึงชีวิตและคำสอนของพระองค์ รวมถึงเพื่อให้เลือดเนื้อของชาวคริสต์ และเลือดเนื้อของพระเยซูคริสต์เป็นอันหนึ่งอันเดียวกัน ชาวคริสต์จะประกอบพิธีนี้ร่วมกันในโบสถ์ทุกวันอาทิตย์ โดยต้องอดอาหารก่อน 1 ชั่วโมง แล้วจึงสวดบทสวดต่างๆ ตามที่กำหนด เมื่อถึงเวลารับศีลก็เดินไปคุกเข่าหรือยืนที่โต๊ะ แล้วรับขนมปังซึ่งแทนพระวรกายของพระเยซูคริสต์และเหล้าองุ่นซึ่งแทนพระโลหิตของพระเยซูคริสต์มารับประทาน |
| 21. | **2** | เพราะมนุษย์มีความสามารถทางสมองสูงกว่าสัตว์อื่นๆ ซึ่งการที่มนุษย์มีสมองที่เป็นเลิศย่อมทำให้มนุษย์มีการคิดค้นและพัฒนาองค์ความรู้ ซึ่งจะต้องมีการติดต่อสื่อสารกันระหว่างบุคคล เพื่อถ่ายทอดหรือแลกเปลี่ยนองค์ความรู้ต่างๆ การอยู่ร่วมกันจึงเป็นสิ่งจำเป็นสำหรับมนุษย์ |
| 22. | **3** | เพราะครอบครัวคือสถาบันที่ให้กำเนิดมนุษย์ในสังคม และมีหน้าที่ในการอบรมบ่มนิสัยปลูกฝังแบบแผนที่ดีของสังคม รวมถึงถ่ายทอดองค์ความรู้ต่างๆ แก่สมาชิกของครอบครัว จึงถือเป็นสถาบันทางสังคมที่มีความสำคัญที่สุด |
| 23. | **4** | เพราะสถาบันการเมืองการปกครองมีหน้าที่หลักในการสร้างความมั่นคงและรักษาสิทธิประโยชน์ของประเทศชาติ โดยมีการวางนโยบายต่างๆ ที่จะเป็นประโยชน์แก่ประชาชน และดำเนินการตามนโยบายที่วางไว้ให้ประสบผลสำเร็จ |
| 24. | **1** | เพราะสถานภาพสัมฤทธิ์คือสถานภาพที่ได้มาด้วยความรู้ความสามารถของบุคคลผู้นั้น ซึ่งการที่แก้วได้เลื่อนตำแหน่งก็มาจากการที่แก้วใช้ความรู้ ความสามารถของตนเพื่อความก้าวหน้าในอาชีพการงาน ส่วนในข้ออื่นๆ เป็นสถานภาพที่ติดตัวมาแต่กำเนิด |
| 25. | **3** | เพราะการรำโนราเป็นวัฒนธรรมของภาคใต้ที่มาจากความเชื่อในหลักคำสอนทางพระพุทธศาสนา และมีการผสมผสานกับความเชื่อจากศาสนาพราหมณ์-ฮินดู ส่วนในข้ออื่นเป็นวัฒนธรรมของภาคตะวันออกเฉียงเหนือทั้งสิ้น |
| 26. | **4** | เพราะวัฒนธรรมต่างชาตินั้นมีความหลากหลายซึ่งหากเราเลือกวัฒนธรรมที่เป็นประโยชน์และสามารถนำมาปรับใช้ในสังคมไทยได้ ก็จะช่วยให้การดำเนินชีวิตของเรามีความสุข |
| 27. | **2** | เพราะในปัจจุบันในโลกสากลใช้อินเทอร์เน็ตเป็นสื่อกลางในการติดต่อสื่อสารกันอย่างแพร่หลาย เนื่องจากสามารถติดต่อสื่อสารกันได้ทั่วทุกมุมโลก ประหยัดเวลาและค่าใช้จ่าย อีกทั้งยังเป็นแหล่งรวบรวมข่าวสารข้อมูลที่เป็นประโยชน์ต่อการดำเนินชีวิต |
| 28. | **1** | เพราะในฐานะที่เราเป็นลูก หน้าที่หลักของเราคือการเชื่อฟังคำสั่งสอนของพ่อแม่ ตั้งใจศึกษาหาความรู้ และช่วยแบ่งเบาภาระของพ่อแม่เท่าที่เราจะทำได้ |
| 29. | **3** | เพราะการที่สมาชิกในชุมชนทุกคนให้ความสำคัญต่อการมีส่วนร่วมในกิจกรรมของชุมชนย่อมส่งผลให้ชุมชนมีความเข้มแข็งและพัฒนา สมาชิกของชุมชนก็สามารถอยู่ร่วมกันได้อย่างมีความสุข และมีคุณภาพชีวิตที่ดี |
| 30. | **2** | เพราะการรับฟังความคิดเห็นที่แตกต่างถือเป็นการเคารพสิทธิส่วนบุคคลอย่างหนึ่ง และจะนำมาซึ่งการอยู่ร่วมกันอย่างสันติ อันเป็นหลักการสำคัญประการหนึ่งตามวิถีประชาธิปไตย |
| 31. | **3** | เพราะการเสียภาษีอากรถือเป็นหน้าที่อย่างหนึ่งของพลเมืองที่ดี เพราะภาษีอากรเปรียบเสมือนรายได้หลักของประเทศ ซึ่งรัฐจะสามารถนำเงินภาษีที่จัดเก็บได้ไปพัฒนาประเทศให้มีความเจริญก้าวหน้า เพื่อเศรษฐกิจมีการขับเคลื่อนอย่างเต็มที่ |
| 32. | **3** | เพราะเหตุการณ์สงครามโลกครั้งที่ 2 มีความทารุณโหดร้ายอย่างมาก นำมาซึ่งความสูญเสียต่อชีวิตมนุษย์และทรัพย์สินต่างๆ จำนวนมหาศาล ทำให้หลายๆ ประเทศทั่วโลกเกรงว่าจะเกิดเหตุการณ์ดังกล่าวขึ้นอีก ดังนั้นจึงได้มีการจัดตั้งองค์การสหประชาชาติขึ้นและได้มีการผลักดันให้เกิดปฏิญญาสากลว่าด้วยสิทธิมนุษยชนแห่งสหประชาชาติ เพื่อเป็นแนวทางในการคุ้มครองสิทธิมนุษยชน |
| 33. | **4** | ประเทศไทยเข้าร่วมเป็นภาคีพันธกรณีกับปฏิญญาสากลว่าด้วยสิทธิมนุษยชนทั้งหมด 6 ฉบับ ได้แก่ อนุสัญญาว่าด้วยสิทธิเด็ก กติการะหว่างประเทศว่าด้วยสิทธิทางเศรษฐกิจ สังคม และวัฒนธรรม กติการะหว่างประเทศว่าด้วยสิทธิพลเมืองและสิทธิทางการเมือง อนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ อนุสัญญาว่าด้วยการขจัดการเลือกปฏิบัติต่อสตรีในทุกรูปแบบ และอนุสัญญาว่าด้วยการต่อต้าน การทรมานและการทารุณกรรมตลอดจนการปฏิบัติหรือการลงโทษที่ลดทอนคุณค่าของมนุษย์ |
| 34. | **1** | เพราะหลักสิทธิมนุษยชนนั้นความสำคัญกับความเท่าเทียมของมนุษย์ ดังนั้นผู้ชายและผู้หญิงย่อมมีศักดิ์ศรีความเป็นมนุษย์เท่ากัน ไม่มีใครดีกว่า เก่งกว่า หรืออยู่เหนือกว่า หากแต่ขึ้นอยู่กับความสามารถของแต่ละบุคคลซึ่งมีโอกาสในการพัฒนาทักษะความสามารถเท่ากัน |
| 35. | **2** | เพราะการปกครองระบอบประชาธิปไตยถือว่าอำนาจอธิปไตยเป็นอำนาจสูงสุดที่ใช้ในการปกครองประเทศ ซึ่งเป็นอำนาจของประชาชน โดยผู้ที่จะได้อำนาจปกครองนี้จะต้องได้รับความยินยอมจากประชาชนส่วนใหญ่ของประเทศ |
| 36. | **4** | เพราะในระบอบเผด็จการ ผู้นำมีอำนาจสูงสุดในการบริหารประเทศแต่เพียงผู้เดียว ประชาชนมีหน้าที่เชื่อฟังและปฏิบัติตามอย่างเคร่งครัด หากผู้ใดฝ่าฝืนก็จะได้รับการลงโทษอย่างรุนแรง |
| 37. | **2** | เพราะรัฐธรรมนูญแห่งราชอาณาจักรไทย พ.ศ. 2550 ได้กำหนดให้ผู้ตรวจการแผ่นดิน เป็นองค์กรอิสระ มีอำนาจหน้าที่ เช่น ตรวจสอบการละเลยการปฏิบัติหน้าที่หรือการปฏิบัติหน้าที่โดยไม่ชอบด้วยกฎหมายขององค์กรตามรัฐธรรมนูญและองค์กรในกระบวนการยุติธรรม เป็นต้น |
| 38. | **4** | เพราะบทบาทหน้าที่หลักของพรรคการเมือง ได้แก่ วางนโยบายเพื่อแก้ไขปัญหาของประเทศ พิจารณาเลือกผู้ที่มีคุณสมบัติเหมาะสมลงรับสมัครเลือกตั้งในนามของพรรค ดำเนินการหาเสียงเลือกตั้ง นำนโยบายของพรรคที่แถลงแก่ประชาชนไปปฏิบัติอย่างจริงจัง ให้การศึกษาและอบรมความรู้ทางการเมือง และหน้าที่ในการควบคุมการทำงานของรัฐบาล |
| 39. | **3** | รัฐธรรมนูญแห่งราชอาณาจักรไทย พ.ศ. 2550 เป็นรัฐธรรมนูญฉบับที่ 18 ของประเทศไทย และเป็นรัฐธรรมนูญที่เปิดโอกาสให้ประชาชนได้มีส่วนร่วมออกเสียงลงประชามติ ซึ่งประชาชนส่วนใหญ่ให้การยอมรับ และได้มีการประกาศใช้อย่างเป็นทางการในเวลาต่อมา |
| 40. | **2** | ความสำคัญประการหนึ่งของรัฐธรรมนูญแห่งราชอาณาจักรไทย พ.ศ. 2550 คือ การคุ้มครองสิทธิเสรีภาพของชนชาวไทย ซึ่งมีบทบัญญัติที่เกี่ยวข้องกับเรื่องนี้ในหลายมาตรา เช่น บุคคลย่อมมีสิทธิเสรีภาพในชีวิตและร่างกาย บุคคลย่อมมีเสรีภาพในเคหสถาน บุคคลย่อมมีเสรีภาพในการสื่อสารถึงกัน |
| 41. | **4** | รัฐธรรมนูญแห่งราชอาณาจักรไทย พ.ศ. 2550 กำหนดให้สภาผู้แทนราษฎรประกอบด้วยสมาชิกจำนวน 500 คน มาจากการเลือกตั้งแบบแบ่งเขตจำนวน 375 คน และมาจากบัญชีรายชื่อ จำนวน 125 คน |
| 42. | **1** | คณะกรรมการการเลือกตั้ง มีหน้าที่ในการควบคุมและดำเนินการจัดให้มีการเลือกตั้งและการออกเสียงประชามติ ตามที่กฎหมายกำหนด ให้เป็นไปโดยสุจริต และ เที่ยงธรรม |
| 43. | **2** | เพราะบัตรประจำตัวประชาชน เป็นเอกสารสำคัญที่ใช้พิสูจน์ตัวบุคคล ภูมิลำเนา และสถานภาพต่างๆ ของคนไทย |
| 44. | **3** | เพราะเป็นทรัพย์ที่ติดอยู่กับที่ดินอันมีลักษณะเป็นการถาวร ไม่สามารถเคลื่อนย้ายได้ จึงถือเป็นอสังหาริมทรัพย์ตามกฎหมายแพ่งและพาณิชย์ |
| 45. | **4** | โทษทางอาญาแบ่งออกเป็น 5 อย่าง โดยเรียงลำดับจากโทษระดับเบาที่สุดจนถึงโทษระดับหนักที่สุด ได้แก่ ริบทรัพย์สิน ปรับ กักขัง จำคุก และประหารชีวิต |
| 46. | **4** | ปัญหาพื้นฐานทางเศรษฐกิจมีสาเหตุมาจากความไม่สมดุลกันระหว่างความต้องการสินค้าและบริการมาสนองความต้องการของมนุษย์กับทรัพยากรที่มีอยู่อย่างจำกัด ซึ่งเป็นปัญหาพื้นฐานทางเศรษฐกิจที่ทุกประเทศต้องประสบ ซึ่งได้แก่ จะผลิตอะไร จำนวนเท่าไหร่ จะผลิตอย่างไร จะผลิตเพื่อใคร จะกระจายหรือจัดสินค้าและบริการที่ผลิตนี้ไปยังบุคคลต่างๆ ในสังคมอย่างไร |
| 47. | **2** | ระบบเศรษฐกิจแบบสังคมนิยมเป็นระบบเศรษฐกิจที่รัฐบาลเข้าไปควบคุมดำเนินการผลิต เน้นการจัดสวัสดิการให้ประชาชน ทำให้มีการจัดสรรทรัพยากรและรายได้ที่เป็นธรรม มีความเท่าเทียมกัน สามารถลดช่องว่างทางเศรษฐกิจของประชาชนได้ |
| 48. | **3** | ระบบเศรษฐกิจแบบผสมเป็นการนำเอาลักษณะบางอย่างของระบบเศรษฐกิจแบบทุนนิยมและสังคมนิยมมาผสมผสานกัน ซึ่งในกรณีนี้ประชาชนสามารถเป็นเจ้าของปัจจัยการผลิตสินค้าและบริการนั้น คือ เกษตรกรสามารถเป็นเจ้าของที่ดิน และสามารถกำหนดราคาเองได้ โดยเป็นไปตามกลไกราคา แต่ในบางกรณีรัฐบาลจะเข้าไปแทรกแซงราคาเพื่อช่วยเหลือเกษตรกร |
| 49. | **4** | ระบบเศรษฐกิจแบบผสม โดยมากรัฐจะเป็นผู้บริหารทรัพยากรในส่วนสาธารณูปโภค เช่น ไฟฟ้า ประปา ส่วนเอกชนจะเป็นผู้บริหารในส่วนสินค้าและบริการทั่วไป ซึ่งระบบเศรษฐกิจแบบผสมจะมีความได้เปรียบในด้านการใช้กลไกราคาในการตัดสินใจประกอบธุรกิจ หรือส่งเสริมบรรยากาศการค้าการลงทุน ทั้งจากภายในและภายนอกประเทศ |
| 50. | **1** | การรถไฟแห่งประเทศไทย เป็นหน่วยงานที่ให้บริการด้านการขนส่งภายในประเทศแต่เพียงผู้เดียว โดยไม่มีเอกชนเข้าร่วมการแข่งขัน ดังนั้นการบริหารงานดังกล่าวจึงจัดอยู่ในประเภทตลาดผูกขาด |
| 51. | **4** | อุปทานลด เนื่องจากอัตราเงินเดือนดังกล่าวถือเป็นต้นทุนการผลิตอย่างหนึ่งที่ร้านจัดดอกไม้ต้องรับผิดชอบ ส่งผลทำให้เจ้าของธุรกิจดังกล่าวไม่มีความต้องการแรงงานในกลุ่มนี้ อาจจะรับสมัครบุคคลที่จบเพียงระดับชั้น ม.6 เข้าทำงาน เพื่อจะได้ไม่ต้องจ่ายค่าจ้างตามที่รัฐกำหนด |
| 52. | **3** | การที่ราคาวัตถุดิบลดลง ต้นทุนการผลิตก็ลดลง ผู้ผลิตได้กำไรมากขึ้น จึงมีแรงจูงใจให้มีการผลิตเพิ่มขึ้น แต่หากอัตราดอกเบี้ยปรับตัวสูงขึ้น ค่าจ้างแรงงานเพิ่มขึ้น ทำให้ต้นทุนในการผลิตเพิ่มขึ้น ได้กำไรน้อยลง ไม่เป็นแรงจูงใจในการเพิ่มการผลิต และหากราคาสินค้าที่ทดแทนกันได้ราคาต่ำลง ทำให้ราคาสินค้านั้นต่ำลงด้วย ไม่เป็นแรงจูงใจในการผลิตสินค้า |
| 53. | **1** | ณ ระดับราคาดุลยภาพที่กำหนดราคาอ้อยที่ขายอยู่ในตลาดส่งผลกระทบต่อเกษตรกร รัฐบาลต้องเข้าไปรับซื้ออ้อยส่วนเกินจากเกษตรกร เพื่อบรรเทาความเดือดร้อนของเกษตรกร หลังจากนั้น รัฐอาจนำสินค้าเก็บไว้ ณ ที่ใดที่หนึ่งและเมื่อถึงช่วงเวลาที่ตลาดมีความต้องการสินค้ารัฐก็สามารถนำสินค้าเสนอขายในราคาที่เป็นไปตามกลไกราคาของตลาดได้ |
| 54. | **3** | การนำเครื่องมือทางด้านเทคโนโลยีมาใช้ เพื่อพัฒนาการผลิตในภาคอุตสาหกรรมถือเป็นผลดีในการเพิ่มปริมาณผลผลิต และควบคุมสินค้าให้มีคุณภาพตามมาตรฐาน แต่ทำให้เกิดมลพิษต่อสิ่งแวดล้อมตามมา |
| 55. | **1** | เกษตรทฤษฎีใหม่ เป็นการจัดการกับที่ดินทำกินให้สามารถใช้ประโยชน์ในที่ดินของตน ให้เกิดประโยชน์มากที่สุดเพื่อการพึ่งพาตนเองได้ โดยการแบ่งที่ดินออกเป็น 4 ส่วน คือ ส่วนที่ 1 ขุดสระเก็บกักน้ำ ส่วนที่ 2 ปลูกข้าว ส่วนที่ 3 ปลูกไม้ผล ไม้ยืนต้น ส่วนที่ 4 ให้เป็นพื้นที่สร้างที่อยู่อาศัย โรงเรือนเลี้ยงสัตว์ |
| 56. | **1** | สอดคล้องกันในเรื่องการยึดแนวทางการพึ่งตนเอง โดยหลักการของสหกรณ์ เป็นองค์กรที่พึ่งตนเอง ดำรงความเป็นอิสระ เอื้ออาทรต่อชุมชน ส่วนปรัชญาเศรษฐกิจพอเพียง ของพระบาทสมเด็จพระเจ้าอยู่หัว เน้นวิธีการผลิตแบบพึ่งตนเอง ลดการพึ่งพาระบบตลาด ลดการพึ่งพาการใช้สารเคมี ลดการพึ่งพาเงินกู้ และลดการพึ่งพาซื้อสินค้าจากสังคมภายนอก เน้นการเป็นผู้ผลิตเพื่อการบริโภคในชุมชน |
| 57. | **2** | สมาชิกสหกรณ์ทุกคนมีความเสมอภาคกัน ไม่ว่าจะถือหุ้นกี่หุ้นก็ออกเสียงได้เพียง 1 เสียง หรือ “one man one vote” หมายความว่า การออกเสียงในทุกเรื่องของสหกรณ์ สมาชิกมีสิทธิออกเสียงเพียงคนละ 1 เสียงเท่านั้น |
| 58. | **2** | เงินมีหน้าที่สำคัญ คือ เป็นสื่อกลางในการแลกเปลี่ยนสินค้าและบริการ การที่อ้อยเขียนเช็คส่วนตัวซื้อนาฬิกาข้อมือ 1 เรือน เรือนละ 30,000 บาท แสดงว่าเงินทำหน้าที่ในการวัดมูลค่าของสินค้า |
| 59. | **2** | ธนบัตรมีสภาพคล่องสูงกว่าสร้อยคอทองคำ เพราะสามารถนำไปแลกกับสิ่งอื่นๆ ได้ทันที เนื่องจากเงินเป็นธนบัตรและเหรียญกษาปณ์ เป็นสินทรัพย์ที่มีสภาพคล่องมากที่สุด สามารถนำไปแลกเปลี่ยนกับสินทรัพย์ประเภทอื่นๆ ได้ง่ายและรวดเร็ว โดยไม่ต้องมีต้นทุนในการแลกเปลี่ยน ส่วนสร้อยคอทองคำหนัก 1 บาท แม้จะมีมูลค่าสูงกว่า ธนบัตร 1,000 บาท แต่ไม่สะดวกที่จะนำไปซื้อสินค้าต่างๆ เหมือนเงินหรือธนบัตร |
| 60. | **3** | การที่ปริมาณเงินหมุนเวียนในประเทศมีเพิ่มมากขึ้น ส่งผลดีต่อการขยายตัวทางเศรษฐกิจ อัตราดอกเบี้ยลดลง การจ้างงานเพิ่มมากขึ้น ประชาชนมีเงินจับจ่ายใช้สอยเพิ่มมากขึ้น ผลผลิตและรายได้โดยรวมของประเทศมีแนวโน้มเพิ่มขึ้นด้วย |
| 61. | **3** | ภาวะเงินเฟ้อ เป็นภาวะที่อำนาจซื้อของเงินที่มีอยู่ในมือของประชาชนลดลง กล่าวคือ การที่มีจำนวนเงินเท่าเดิมแต่ซื้อสินค้าได้น้อยลง เนื่องจากการขยายตัวทางด้านเศรษฐกิจ ประกอบกับสินค้ามีต้นทุนในการผลิตสูงขึ้น เป็นสาเหตุของการเกิดภาวะเงินเฟ้อ |
| 62. | **3** | เมื่อเกิดปัญหาเงินเฟ้อ ธนาคารกลางจะกำหนดมาตรการป้องกันและแก้ไข โดยเพิ่มอัตราซื้อลดตั๋วเงินจากธนาคารพาณิชย์ ทำให้ธนาคารพาณิชย์ได้กำไรน้อยลง จึงไม่อยากรับซื้อตั๋วเงินจากลูกค้าอีกต่อไป ส่งผลให้ปริมาณหมุนเวียนของเงินตราในระบบลดลงด้วย เพราะพ่อค้าต้องถือตั๋วเงินไว้ไม่สามารถใช้เป็นเงินสดได้จนกว่าตั๋วเงินจะครบสัญญาจ่ายเงินจากผู้ซื้อสินค้า เท่ากับเป็นการลดอำนาจซื้อของผู้บริโภค มาตรการนี้จึงช่วยแก้ไขปัญหาได้ |
| 63. | **4** | ธนาคารกลางจะใช้มาตรการขึ้นอัตรารับช่วงซื้อลดตั๋วสัญญาใช้เงินจากธนาคารพาณิชย์เพื่อชะลอเงินเฟ้อ จะทำให้เกิดการเปลี่ยนแปลงปริมาณเงิน โดยเฉพาะอย่างยิ่งสินเชื่อของธนาคารพาณิชย์ กล่าวคือ ถ้าธนาคารกลางขึ้นอัตรารับช่วงซื้อลดตั๋วสัญญาใช้เงิน ธนาคารพาณิชย์จะกู้เงินลดลง ดังนั้น เงินสดสำรองจึงลดลง ธนาคารพาณิชย์สามารถขยายสินเชื่อได้น้อยลง ปริมาณเงินซึ่งรวมถึงเงินฝากจึงลดลง เงินเฟ้อจะลดลงหรือชะลอลงได้ |
| 64. | **3** | การเกิดสภาวะเงินฝืดทำให้เงินออมในระบบมีน้อย เนื่องจากประชาชนมีเงินน้อย ทำให้สถาบันการเงินปล่อยเงินกู้เพื่อธุรกิจน้อย ในขณะที่ธุรกิจชะลอการผลิตลง เนื่องจากราคาสินค้าถูกลงและขาดแคลนเงินทุน ส่งผลกระทบจากการจ้างงานที่ลดลง ทำให้คนต้องตกงาน เศรษฐกิจหดตัว อำนาจซื้อของคนจึงมีน้อย |
| 65. | **2** | ในภาวะเศรษฐกิจตกต่ำรัฐบาลจะใช้นโยบายการคลังเพื่อกระตุ้นการใช้จ่ายให้มากขึ้น เพื่อกระตุ้นการผลิต เนื่องจากในช่วงภาวะเศรษฐกิจตกต่ำ การผลิต การค้าขาย และการลงทุนทำธุรกิจต่างๆ อยู่ในสภาพซบเซา มีการจ้างงานน้อย มีคนว่างงานมาก ประชาชนมีกำลังซื้อน้อย รัฐบาลควรใช้นโยบายการคลังแบบขยายตัว เพื่อกระตุ้นเศรษฐกิจให้ฟื้นตัว โดยลดอัตราภาษีอากร (เพิ่มอำนาจซื้อให้ประชาชน) หรือ เพิ่มรายจ่ายของรัฐบาลให้มากขึ้น โดยทำงบประมาณขาดดุล (ตั้งงบรายจ่ายให้สูงกว่ารายได้) เน้นพัฒนาด้านการคมนาคมขนส่ง การชลประทาน และการสาธารณูปโภค เป็นต้น |
| 66. | **2** | รายได้เฉลี่ยต่อหัวของประชากรสูงขึ้นโดยประเทศที่มีความเจริญเติบโตทางเศรษฐกิจ จะมีผลิตภัณฑ์มวลรวมจากสินค้าและบริการขั้นสุดท้าย (รายได้ประชาชาติ) สูงขึ้นทุกปี ส่งผลให้รายได้เฉลี่ยต่อหัวของประชากรเพิ่มสูงขึ้นด้วย จึงเป็นเครื่องชี้วัดความเจริญเติบโตทางเศรษฐกิจของประเทศนั้นๆ |
| 67. | **1** | นโยบายการค้าเสรี คือ การค้าที่ไม่มีการกีดกันทางการค้ากับประเทศคู่ค้า เช่น โดยไม่เก็บภาษีคุ้มกัน เพื่อคุ้มครองอุตสาหกรรมในประเทศแต่คงเก็บภาษีศุลกากรในอัตราต่ำ เพื่อเป็นรายได้ของรัฐ เพื่อลดอุปสรรคทางการค้าระหว่างประเทศให้เหลือน้อยที่สุด |
| 68. | **4** | ร.ศ. หรือรัตนโกสินทร์ศก เป็นศักราชที่พระบาทสมเด็จพระจุลจอมเกล้าเจ้าอยู่หัว มีพระราชดำริให้บัญญัติขึ้น โดยเริ่มนับปีที่สถาปนากรุงรัตนโกสินทร์เป็นราชธานี คือ พ.ศ. 2325 เป็น ร.ศ. 1 การเทียบ พ.ศ. ให้เป็น ร.ศ. ให้นำ พ.ศ. ลบด้วย 2324 ดังนั้น พ.ศ. 2555-2324 = 231 |
| 69. | **2** | ศิลาจารึกเป็นหลักฐานทางประวัติศาสตร์ที่สามารถบ่งบอกพัฒนาการของอาณาจักรโบราณ ในดินแดนประเทศไทยก่อนสมัยอยุธยา เช่น จารึกปราสาทเขาน้อย จ. สระแก้ว เป็นหลักฐานลายลักษณ์อักษรที่เก่าแก่ที่พบในเมืองไทยที่มีการระบุศักราชชัดเจน เป็นต้น |
| 70. | **4** | ยุคประวัติศาสตร์เริ่มขึ้นเมื่อมนุษย์รู้จักประดิษฐ์ตัวอักษรขึ้นมาใช้ เพื่อบันทึกเรื่องราวหรือเหตุการณ์ต่างๆ ลงบนวัสดุหลากหลายชนิด เช่น แผ่นหิน แผ่นดินเหนียว ไม้ไผ่ กระดาษ เป็นต้น |
| 71. | **1** | การตั้งประเด็นคำถามของผู้ศึกษาต่อผลการศึกษาที่เป็นข้อสรุปหรือสันนิษฐานไม่ถูกต้องชัดเจน ตลอดจนการค้นพบหลักฐานทางประวัติศาสตร์ใหม่ ซึ่งอาจมีข้อมูลที่ส่งผลให้ข้อสรุปหรือข้อสันนิษฐานทางประวัติศาสตร์ในอดีตเปลี่ยนแปลงไปได้ เช่น การเปลี่ยนแปลงของแนวคิดความเป็นมาของชนชาติไทย เป็นต้น |
| 72. | **4** | พระราชพงศาวดารฉบับหลวงประเสริฐอัษรนิติ์ เป็นพระราชพงศาวดารที่ถูกเขียนขึ้นเมื่อ พ.ศ. 2223 ในสมัยสมเด็จพระนารายณ์มหาราช ซึ่งนักประวัติศาสตร์ส่วนใหญ่ให้การยอมรับว่า มีความถูกต้องน่าเชื่อถือฉบับหนึ่งในบรรดาพงศาวดารกรุงศรีอยุธยาฉบับต่างๆ |
| 73. | **2** | ความรู้ความเข้าใจลักษณะทางสังคมของผู้บันทึก ซึ่งย่อมแตกต่างกันไปตามการรับรู้ของแต่ละบุคคล โดยเฉพาะอย่างยิ่งชาวต่างชาติที่ไม่คุ้นเคย ข้อมูลและข้อคิดเห็นที่บันทึกจึงมีข้อจำกัดอยู่บนพื้นฐานความรู้ ความเข้าใจในลักษณะทางสังคมของผู้บันทึกชาวต่างชาติคนนั้นๆ |
| 74. | **1** | ภาษาและวัฒนธรรมอื่นๆ ของกลุ่มชนที่อาศัยอยู่ทางตอนใต้ของจีน รวมถึงในรัฐอัสสัมของอินเดีย ที่ผลการศึกษาวิจัยของนักวิชาการสาขาต่างๆ โดยเฉพาะภาษาศาสตร์ สันนิษฐานว่า เป็นกลุ่มคนไท (Tai) และอาจเป็นถิ่นฐานเดิมของชนชาติไทย (Thai) ในประเทศไทยปัจจุบันจากการอพยพลงใต้และเกิดการผสมผสานกับชนชาติอื่นๆ |
| 75. | **1** | การตั้งถิ่นฐานและการอพยพซึ่งหลักการทางมานุษยวิทยาอธิบายว่า มนุษย์ในบริเวณต่างๆ ของ โลกส่วนใหญ่จะตั้งถิ่นฐานในบริเวณที่มีทรัพยากรธรรมชาติอุดมสมบูรณ์เหมาะสมแก่การดำรงชีวิต การอพยพจึงเป็นไปตามสภาพธรรมชาติดังกล่าว เช่น อพยพจากที่สูงลงมาตั้งถิ่นฐานบริเวณที่ราบซึ่งมีแหล่งน้ำ แนวคิดที่ว่าถิ่นเดิมของชนชาติไทยอยู่บริเวณหมู่เกาะแถบศูนย์สูตรของภูมิภาคและอพยพขึ้นทางเหนือสู่ผืนแผ่นดินใหญ่จึงไม่สอดคล้องกับหลักการข้างต้น |
| 76. | **1** | การมีแนวคิดเรื่องสิทธิเสรีภาพ และความเสมอภาคของคณะราษฎรกลุ่มต่างๆ ที่ได้รับการศึกษาหรือรับรู้จากชาติตะวันตกต่างๆ ทำให้เกิดการร่วมมือกันในการวางแผนและดำเนินการเปลี่ยนแปลงการปกครองโดยที่ประชาชนส่วนใหญ่ไม่ได้มีส่วนร่วมหรือเรียกร้องให้ก่อการ เนื่องด้วยยังขาดความรู้ความเข้าใจเกี่ยวกับการปกครองในระบอบใหม่ |
| 77. | **3** | ไตรภูมิพระร่วงเป็นวรรณกรรมที่ได้รับอิทธิพลแนวคิดจากพระพุทธศาสนานิกายเถรวาท ลัทธิลังกาวงศ์ซึ่งรับมาจากเมืองนครศรีธรรมราชมาประดิษฐานที่เมืองสุโขทัยตั้งแต่สมัยพ่อขุนรามคำแหงมหาราช |
| 78. | **3** | กฎหมายตราสามดวงเป็นประมวลกฎหมายตามแบบแผนประเพณีของไทยที่ได้รับอิทธิพลจากกฎหมายอินเดีย พระบาทสมเด็จพระพุทธยอดฟ้าจุฬาโลกมหาราชโปรดเกล้าฯ ให้ชำระใน พ.ศ. 2347 ทรงให้อาลักษณ์ประทับตรา 3 ดวง คือ ตราราชสีห์ คชสีห์ และบัวแก้ว กฎหมายตราสามดวงใช้เป็นหลักสำคัญในการปกครองบ้านเมือง จัดระเบียบสังคมและตัดสินคดีความต่างๆ จนกระทั่งรัชสมัยพระบาทสมเด็จพระจุลจอมเกล้าเจ้าอยู่หัว จึงมีการร่างกฎหมายตามแบบชาติตะวันตกขึ้นมาใช้แทน |
| 79. | **1** | การเปลี่ยนแปลงการปกครองในพ.ศ. 2475 ส่งผลให้เกิดการเปลี่ยนแปลงระบอบการปกครองจากระบอบสมบูรณาญาสิทธิราชย์มาเป็นระบอบประชาธิปไตยอันมีพระมหากษัตริย์ทรงเป็นประมุข มีการเปลี่ยนแปลงผู้บริหารประเทศ และอำนาจอธิปไตยเป็นของประชาชน แต่รูปแบบของรัฐของไทยยังคงเป็นรัฐเดียวคือรัฐที่มีศูนย์กลางทางการเมืองและการปกครองอันเป็นอันหนึ่งอันเดียวกันมีเอกภาพไม่ได้แยกออกจากกัน และมีการใช้อำนาจสูงสุดทั้งภายในและภายนอก โดยองค์กรเดียวกันทั่วดินแดนของรัฐ |
| 80. | **1** | การประกวดนักออกแบบผ้าไทยร่วมสมัย จัดเป็นกิจกรรมที่ผสมผสานภูมิปัญญาไทยด้านผ้าไทยกับความนิยมของผู้บริโภคในปัจจุบัน เป็นแนวทางหนึ่งในการสืบสานและปรับปรุงให้ภูมิปัญญาซึ่งอาจไม่เหมาะกับสภาพสังคมปัจจุบันให้ดำรงอยู่ได้ |
| 81. | **2** | พระมหากษัตริย์ทรงเป็นสมมติเทพ โดยเฉพาะคติความเชื่อเรื่องนารายณ์อวตารปางต่างๆ เพื่อปกปักรักษาโลกให้สงบสุขตามความเชื่อในศาสนาพราหมณ์-ฮินดู เนื่องจากวัดนั้นได้รับโปรดเกล้าฯ ให้สร้างหรือบูรณปฏิสังขรณ์จากพระมหากษัตริย์ หรือสร้างถวายพระมหากษัตริย์ กระทั่งเป็นแบบแผนทางศิลปกรรมที่ได้รับความนิยมโดยทั่วไปในสมัยอยุธยา |
| 82. | **3** | ความสำคัญของประวัติศาสตร์และวัฒนธรรมกับความเป็นชาติ เป็นแนวคิดสำคัญในพระราชดำรัสดังกล่าว เนื่องด้วยหลักฐานที่แสดงถึงประวัติความเป็นมาและวัฒนธรรม เป็นสิ่งสำคัญที่บ่งบอกถึงความเป็นรัฐชาติ ชาวไทยจึงควรตระหนักถึงคุณค่าและมีส่วนร่วมในการอนุรักษ์หลักฐานทางประวัติศาสตร์และวัฒนธรรมอย่างจริงจัง |
| 83. | **3** | ศักราชที่นิยมใช้กันมากที่สุดในปัจจุบัน คือ คริสต์ศักราชซึ่งเป็นศักราชของคริสต์ศาสนา เริ่มนับในปีที่พระเยซูซึ่งเป็นศาสดาของคริสต์ศาสนาประสูติเป็นศักราชที่ 1 (ค.ศ. 1) |
| 84. | **4** | อารยธรรมลุ่มแม่น้ำไทกริส-ยูเฟรทีส หรืออายธรรมเมโสโปเตเมีย เป็นแหล่งอารยธรรมแรกๆ ของโลกตะวันตก และการที่ชาวซูเมเรียประดิษฐ์ตัวอักษรได้ก็ทำให้เข้าสู่สมัยประวัติศาสตร์สากล |
| 85. | **2** | พ.ศ. 1893 หากเทียบเป็น ค.ศ. จะตรงกับ ค.ศ. 1350 ซึ่งเป็นช่วงเวลาที่เกิดการฟื้นฟูศิลปวิทยาการ |
| 86. | **1** | วิธีการทางประวัติศาสตร์จะก่อให้เกิดองค์ความรู้ใหม่ที่น่าเชื่อถือกว่าเดิมจากการศึกษาหลักฐานและการวิเคราะห์ สังเคราะห์อย่างมีเหตุผล |
| 87. | **4** | ความรู้ความสามารถต่างกัน ทำให้นักประวัติศาสตร์ตีความข้อมูลจากหลักฐานชิ้นเดียวกันแตกต่างกัน |
| 88. | **2** | การศึกษาประวัติศาสตร์สากลต้องใช้หลักฐานประวัติศาสตร์สากล ซึ่งส่วนใหญ่อยู่ในต่างประเทศ ทำให้มีข้อจำกัดในการเข้าถึงแหล่งข้อมูล |
| 89. | **4** | หลักของประมวลกฎหมายฮัมมูราบีแสดงแนวคิดที่จะให้ความยุติธรรมแก่ผู้คนในสังคม หลักดังกล่าว คือ ตาต่อตา ฟันต่อฟัน ในการลงโทษผู้กระทำความผิด โดยผู้ใดทำความผิดอย่างไร ก็จะได้รับโทษอย่างนั้น ซึ่งแนวคิดที่จะให้ความยุติธรรมแก่ผู้คนในสังคมนี้ได้เป็นรากฐานของเจตนารมณ์ของกฎหมายในประเทศต่างๆ ในปัจจุบัน |
| 90. | **4** | จากทำเลที่ตั้งของอียิปต์ที่มีทะเลทรายห้อมล้อมทั้งทิศตะวันตก ทิศตะวันออกและทิศใต้ จึงเสมือนมีปราการธรรมชาติในการป้องกันการรุกรานจากข้าศึกศัตรู ทำให้ชาวอียิปต์มีความรู้สึกมั่นคง ปลอดภัย ส่งผลให้ชาวอียิปต์สามารถสร้างอารยธรรมของตนได้อย่างมีเอกภาพ และมีความเจริญติดต่อกันมาอย่างไม่มีการเปลี่ยนแปลงเป็นระยะเวลายาวนาน |
| 91. | **2** | ชาวโรมันสร้างสิ่งก่อสร้างโดยให้ความสำคัญต่อประโยชน์ใช้สอยที่สามารถตอบสนองความต้องการของคนจำนวนมาก |
| 92. | **1** | การพัฒนาด้านการสื่อสารในสมัยปฏิวัติอุตสาหกรรมเป็นต้นแบบในการพัฒนาการสื่อสารอย่างต่อเนื่อง จนโลกเข้าสู่สมัยแห่งการสื่อสารไร้พรมแดนหรือโลกาภิวัตน์ |
| 93. | **2** | ความขัดแย้งนำไปสู่การต่อสู้แข่งขัน ซึ่งผู้ที่แข่งขันกันย่อมต้องพัฒนาวิทยาการของตนเองเพื่อเอาชนะคู่แข่ง |
| 94. | **2** | ความไม่พอใจในการใช้อำนาจของสหรัฐอเมริกาในการเข้าไปมีอำนาจในดินแดนต่างๆ ทำให้กลุ่มที่ไม่พอใจใช้วิธีการก่อการร้ายตอบโต้สหรัฐอเมริกา |
| 95. | **1** | ปัญหาสำคัญของอาเซียน คือ ยังขาดความร่วมมือกันอย่างแท้จริง เพราะประเทศสมาชิกยังมีการแข่งขันทางการค้าและการพัฒนา |
| 96. | **2** | ทุกคนควรใช้ทรัพยากรให้คุ้มค่าและประหยัดที่สุด เพราะทุกครั้งที่มีการใช้ทรัพยากรมีส่วนทำให้โลกร้อนขึ้น |
| 97. | **1** | พลังงานในโลกมีอยู่อย่างจำกัด เมื่อใช้แล้วก็จะหมดไป ดังนั้น จึงอาจจะขาดแคลนได้ในอนาคต |
| 98. | **1** | เครื่องมือทางภูมิศาสตร์สามารถแบ่งประเภทออกได้ตามหน้าที่หลักของการใช้งานเป็น 2 ประเภท ได้แก่ ประเภทรวบรวมข้อมูล เช่น เข็มทิศ ระบบกำหนดตำแหน่งบนพื้นโลก ระบบสารสนเทศภูมิศาสตร์ และประเภทที่ให้ข้อมูลหรือเป็นสื่อความรู้ทางภูมิศาสตร์ เช่น แผนที่ ลูกโลกจำลอง ภาพจากดาวเทียม เป็นต้น |
| 99. | **4** | ผู้ที่ใช้แผนที่ได้อย่างชำนาญควรเป็นผู้ที่มีความรู้ความเข้าใจเกี่ยวกับแผนที่และหมั่นฝึกฝนอ่านแผนที่อย่างสม่ำเสมอ เพราะฉะนั้นก้อยจึงน่าจะเป็นผู้ที่ใช้แผนที่ได้อย่างชำนาญที่สุด |
| 100. | **3** | ในปัจจุบันมีการนำรูปถ่ายทางอากาศมาใช้ในการจัดทำแผนที่มากขึ้น เนื่องจากเพื่อให้ได้แผนที่ข้อมูลถูกต้อง แม่นยำ และประหยัดเวลาและแรงงานในการสำรวจพื้นที่ โดยรูปถ่ายทางอากาศที่จะสามารถนำมาใช้ในการจัดทำแผนที่ได้นั้น คือ รูปถ่ายทางอากาศแนวดิ่ง เพราะมีมาตราส่วนค่อนข้างคงที่ ต่างจากรูปถ่ายทางอากาศในแนวเฉียงที่แสดงภาพรวมของพื้นที่เท่านั้น |
| 101. | **2** | ดาวเทียมเป็นเครื่องมือหลักในการสำรวจข้อมูลภูมิสารสนเทศศาสตร์ชนิดต่างๆ โดยเฉพาะระบบสารสนเทศภูมิศาสตร์และระบบกำหนดตำแหน่งบนพื้นโลก ส่วนการรับรู้จากระยะไกลมีเครื่องมือเก็บข้อมูลแบ่งออกได้เป็น 2 ส่วน คือ ดาวเทียม และอากาศยานต่างๆ เช่น เครื่องบิน บัลลูน เป็นต้น |
| 102. | **2** | วิเคราะห์ข้อมูลจากฐานข้อมูลเพียงชั้นเดียวหรือหลายชั้น ตามวัตถุประสงค์ของผู้ใช้ เนื่องจากระบบสารสนเทศภูมิศาสตร์จัดเก็บข้อมูลของพื้นที่ในด้านต่างๆ เช่น ลักษณะภูมิประเทศ ทรัพยากรธรรมชาติ การใช้พื้นที่ เป็นฐานข้อมูลชั้นต่างๆ การวิเคราะห์ข้อมูลจึงอาจวิเคราะห์จากฐานข้อมูลเพียงชั้นเดียวหรือหลายชั้นก็ได้ |
| 103. | **1** | การพยากรณ์อากาศพื้นที่หนึ่งๆ ด้วยข้อมูลจากดาวเทียม ดาวเทียมนั้นต้องมีหลักการทำงานแบบดาวเทียมคงที่ คือ ดาวเทียมที่โคจรรอบโลกเท่ากับการหมุนของโลก ซึ่งการสำรวจและรวบรวมข้อมูลด้านภูมิอากาศของพื้นที่นั้นๆ |
| 104. | **1** | การทหารเป็นกิจการที่ทำให้เกิดระบบกำหนดตำแหน่งบนพื้นโลกขึ้น โดยกระทรวงกลาโหมของสหรัฐอเมริกาใช้หาตำแหน่งและพิกัดทางภูมิศาสตร์ในระหว่างการสงคราม จึงกล่าวได้ว่า ระบบกำหนดตำแหน่งบนพื้นโลก เกิดขึ้นจากความขัดแย้งและความรุนแรง แต่ทว่าต่อมามีประโยชน์ในการดำเนินชีวิตและสามารถสร้างสันติภาพได้ |
| 105. | **1** | วันวสันตวิษุวัต วันศารทวิษุวัต ได้แก่ วันที่ 21 มีนาคม และวันที่ 22 กันยายนของทุกปี ซึ่งระยะเวลากลางวันและกลางคืนของพื้นที่ในซีกโลกเหนือและซีกโลกใต้จะเท่ากัน คือ ช่วงละ 12 ชั่วโมง |
| 106. | **2** | ประเทศแคนาดา เดือนมิถุนายน เนื่องจากเป็นช่วงเลาวันครีษมายันหรืออุตรายันที่ตำแหน่งตั้งฉากของดวงอาทิตย์เคลื่อนที่มาอยู่ ณ เส้นทรอปิกออฟแคนเซอร์ พื้นที่ซีกโลกเหนือจะได้รับแสงอาทิตย์ยาวนาน โดยเฉพาะพื้นที่เหนือเส้นอาร์กติกเซอร์เคิลจะเห็นพระอาทิตย์ได้ตลอด 24 ชั่วโมง หรือที่เรียกว่า ปรากฏการณ์พระอาทิตย์เที่ยงคืน |
| 107. | **2** | การเคลื่อนตัวในรูปแบบต่างๆ ก่อให้เกิดแผ่นดินไหวที่มีความรุนแรงแตกต่างกัน โดยแผ่นดินไหวที่รุนแรงเกิดจากการเคลื่อนตัวในรูปแบบชนหรือมุดของแผ่นเปลือกโลก นอกจากนี้ ยังก่อให้เกิดลักษณะภูมิประเทศแบบต่างๆ เช่น เทือกเขาในมหาสมุทรหรือบนภาคพื้นทวีปอีกด้วย |
| 108. | **3** | ความร้อน เนื่องจากการหมุนเวียนเปลี่ยนสถานะของน้ำจากแหล่งต่างๆ ด้วยมีความร้อนเป็นปัจจัยสำคัญ เช่น การระเหยของแหล่งน้ำต่างๆ บนพื้นผิวโลกขึ้นไปในบรรยากาศโดยความร้อน เป็นต้น |
| 109. | **1** | เขตศูนย์สูตร เขตขั้วโลก เป็นแหล่งที่มาของกระแสน้ำอุ่นและกระแสน้ำเย็นที่ไหลเวียนอยู่ในมหาสมุทรทั่วโลก โดยกระแสน้ำอุ่น เช่น กระแสน้ำอุ่นคุโระชิโอะ ได้รับความร้อนจากดวงอาทิตย์ในเขตศูนย์สูตร และไหลเวียนขึ้นทางเหนือ ส่วนกระแสน้ำเย็นโอะยาชิโอะ ไหลลงมาจากทางขั้วโลกเหนือ เป็นต้น |
| 110. | **3** | พื้นที่ชายฝั่งที่คลื่นลมสงบ เป็นบริเวณที่เหมาะสมต่อการเป็นเมืองท่าขนส่งสินค้ามากที่สุด เนื่องจากเรือเดินทะเลขนส่งสินค้าล้วนต้องการความปลอดภัยในการเดินทางค้าขาย อีกทั้งลักษณะภูมิประเทศในข้ออื่นไม่เหมาะสมต่อการเป็นเมืองท่า |
| 111. | **4** | ภาคตะวันออก เนื่องจากเป็นภาคที่มีปริมาณน้ำเฉลี่ยต่อปีค่อนข้างสูง พื้นที่ส่วนใหญ่จึงเป็นสวนผลไม้ที่มีความหลากหลาย เช่น เงาะ ทุเรียน และมังคุด และให้ผลผลิตต่อปีค่อนข้างมาก เป็นสินค้าส่งออกที่สำคัญของประเทศ |
| 112. | **3** | ปริมาน้ำฝนเฉลี่ยต่อปีค่อนข้างมาก แต่ดินส่วนใหญ่ไม่ค่อยอุ้มน้ำ การเพาะปลูกพืชจึงแตกต่างกันไปในแต่ละพื้นที่ ตัวอย่างที่สำคัญ เช่น ที่ราบบริเวณแอ่งโคราชเป็นแหล่งปลูกข้าวที่มักประสบปัญหาจากภัยแล้งหรือน้ำท่วม ทำให้ได้ผลผลิตน้อย ส่วนทางตอนใต้ของภาคบริเวณด้านหน้าทิวเขาพนมดงรัก มีปริมาณน้ำฝนมาก เพาะปลูกไม้ผลได้ดี |
| 113. | **1** | การศึกษาเกี่ยวกับภูเขาไฟที่ยังมีพลังในภูมิภาคเอเชียตะวันออกเฉียงใต้ควรดำเนินการในประเทศที่เป็นแหล่งของภูเขาไฟ ซึ่งได้แก่ ประเทศอินโดนีเซียมีภูเขาไฟที่ยังมีพลังประมาณ 33 ลูก และประเทศฟิลิปปินส์มีภูเขาไฟที่ยังมีพลังประมาณ 25 ลูก |
| 114. | **2** | การปะทุระเบิดของภูเขาไฟก่อให้เกิดผลกระทบต่อระบบนิเวศได้หลายด้าน ที่สำคัญได้แก่ การปล่อยเถ้าถ่านปกคลุมบรรยากาศ การสั่นสะเทือนที่แผ่จากการปะทุระเบิด และการไหลของหินหนืดร้อนไปตามพื้นผิวภูมิประเทศ ตลอดจนลงสู่พื้นที่ชายฝั่งซึ่งก่อให้เกิดการเปลี่ยนของระบบนิเวศชายฝั่งทะเลได้ |
| 115. | **4** | การช่วยกันสร้างพนังกั้นน้ำและติดตั้งเครื่องสูบน้ำออกจากพื้นที่ของตน จะยิ่งทำให้พื้นที่โดยรอบประสบปัญหามากขึ้น จากปริมาณน้ำที่ควรจะไหลเข้าท่วมเท่าเทียมกันหรือที่สูบออกจากพื้นที่ตน วิธีการแก้ปัญหานี้ควรใช้ในพื้นที่สำคัญ เช่น สถานที่สำคัญทางราชการ เศรษฐกิจ รวมถึงสถานพยาบาล เพื่อให้สามารถช่วยเหลือพื้นที่ประสบภัยส่วนอื่นได้ |
| 116. | **1** | สาเหตุสำคัญของการกัดเซาะชายฝั่งในปัจจุบัน คือ ภาวะโลกร้อน ซึ่งทำให้น้ำแข็งบริเวณขั้วโลกละลายอย่างรวดเร็วกว่าในอดีต ส่งผลให้น้ำทะเลมีระดับสูงขึ้น เข้ากัดเซาะพื้นที่ชายฝั่งของประเทศต่างๆ รุนแรงมากขึ้น |
| 117. | **1** | มักมีลมแรงและฝนตกหนักอีกครั้งเมื่อศูนย์กลางพายุพัดผ่าน เพราะการเกิดลมแรงและฝนตกหนักในครั้งแรกนั้นเป็นกระแสอากาศที่รุนแรงโดยรอบศูนย์กลางของพายุ เมื่อสภาพอากาศสงบลงแสดงว่าเป็นบริเวณของศูนย์กลางของพายุ ซึ่งมีสภาพอากาศค่อนข้างปกติจึงคล้ายกับว่าพายุผ่านไปแล้ว อย่างไรก็ตามเมื่อพายุเคลื่อนตัวกระแสอากาศที่รุนแรงโดยรอบศูนย์กลางของพายุอีกด้านจะก่อให้เกิดลมแรงและฝนตกหนักไม่แตกต่างจากการเกิดในครั้งแรก |
| 118. | **2** | การปฏิวัติอุตสาหกรรมนับเป็นจุดเริ่มต้นของการเพิ่มแก๊สเรือนกระจกสู่บรรยากาศ จากการที่ชาวยุโรปรู้จักใช้พลังงานเชื้อเพลิงจากธรรมชาติมาใช้ในการผลิตสินค้าต่างๆ ทำให้ทรัพยากรมากมายถูกใช้อย่างขาดการจัดการและวางแผนที่ดี ที่สำคัญคือ การเผาไหม้เชื้อเพลิงต่างๆ ทั้งถ่านหิน น้ำมัน แก๊สธรรมชาติ ล้วนแล้วแต่ก่อให้เกิดแก๊สเรือนกระจก อันนำมาซึ่งการเปลี่ยนแปลงและวิกฤตการณ์ทางธรรมชาติของโลกในปัจจุบัน |
| 119. | **2** | ภาคตะวันออกเป็นแหล่งอโลหะ ประเภทรัตนชาติที่สำคัญของประเทศและภูมิภาคมาตั้งแต่อดีต ความรู้และทักษะเชิงช่างในการเจียระไนและทำเครื่องประดับของช่างชาวไทยที่สืบทอดกันมาแต่โบราณ ประกอบกับเทคโนโลยีวิทยาการสมัยใหม่ด้านอุตสาหกรรมเครื่องประดับจากชาติตะวันตก ส่งผลให้เครื่องประดับจากฝีมือช่างชาวไทยเป็นที่ยอมรับในระดับโลก |
| 120. | **4** | มูลนิธิสิ่งแวดล้อมรับบริจาคเงินและอุปกรณ์ต่างๆ เพื่อนำไปใช้ในการดำเนินงานด้านสิ่งแวดล้อมอย่างมีประสิทธิภาพ เนื่องจากการรับบริจาคเพื่อนำไปใช้ตามวัตถุประสงค์ของผู้บริจาคและมูลนิธิเป็นการดำเนินงานที่ถูกต้องเหมาะสม และเป็นการส่งเสริมการมีส่วนร่วมในการอนุรักษ์ทรัพยากรธรรมชาติของประชาชนทั่วไปอีกด้วย |

**ชุดที่ 2 ข้อสอบ O- NET วิชา สังคมศึกษา 2552**

ปีการศึกษา

ส่วนที่ 1 : ข้อ 1-50

1. 4 2. 4 3. 2 4. 2 5. 3

6. 3 7. 2 8. 2 9. 2 10. 2

11. 4 12. 2 13. 4 14. 2 15. 1

16. 2 17. 3 18. 2 19. 3 20. 3

21. 4 22. 3 23. 1 24. 3 25. 4

26. 3 27. 2 28. 3 29. 3 30. 2

31. 3 32. 2 33. 1 34. 3 35. 2

36. 3 37. 4 38. 2 39. 1 40. 1

41. 2 42. 4 43. 3 44. 4 45. 2

46. 3 47. 1 48. 3 49. 3 50. 2

ส่วนที่ 2 : ข้อ 51-100

51. 1, 2, 3, 4 52. 1, 2, 3, 4 53. 1, 2, 4 54. 1, 3 55. 1, 3

56. 1, 2, 3, 4 57. 1, 4 58. 1, 2, 3, 4 59. 1, 4 60. 1, 2, 3, 4

61. 1, 3, 4 62. 1, 2, 4 63. 3, 4 64. 2, 4 65. 1, 2

66. 1, 2, 3 67. 1, 4 68. 2, 3, 4 69. 3, 4 70. 2, 4

71. 1, 2, 3 72. 1, 2, 3 73. 3, 4 74. 1, 2, 4 75. 1, 3

76. 2, 3 77. 1, 3 78. 1, 4 79. 1, 2 80. 1, 4

81. 1, 2, 4 82. 2, 3 83. 1, 3, 4 84. 1, 2, 3, 4 85. 1, 4

86. 1, 3, 4 87. 1, 2, 4 88. 1, 3 89. 2, 4 90. 2, 4

91. 2, 3, 4 92. 2, 3 93. 1, 2, 3, 4 94. 1, 2, 3 95. 2, 3, 4

96. 1, 3, 4 97. 2, 3, 4 98. 3, 4 99. 1, 2, 4 100. 2, 3

**ชุดที่ 2 ข้อสอบ O- NET วิชา สังคมศึกษา 2553**

ปีการศึกษา

ส่วนที่ 1 : ข้อ 1-50

1. 3 2. 4 3. 1 4. 4 5. 4

6. 3 7. 1 8. 3 9. 1 10. 1

11. 2 12. 1 13. 2 14. 1 15. 1

16. 3 17. 3 18. 3 19. 2 20. 3

21. 3 22. 3 23. 1 24. 4 25. 2

26. 1 27. 2 28. 4 29. 2 30. 3

31. 4 32. 4 33. 1 34. 4 35. 2

36. 4 37. 3 38. 3 39. 3 40. 2

41. 4 42. 4 43. 1 44. 4 45. 2

46. 4 47. 4 48. 3 49. 2 50. 2

ส่วนที่ 2 : ข้อ 51-100

51. 1, 3 52. 1, 2 53. 1, 4 54. 1, 2 55. 2, 4

56. 1, 3 57. 3, 4 58. 1, 4 59. 2, 3 60. 3, 4

61. 2, 4 62. 1, 2 63. 1, 3 64. 2, 4 65. 1, 2

66. 2, 4 67. 2, 3 68. 3, 4 69. 2, 3 70. 3, 4

71. 3, 4 72. 1, 4 73. 1, 2 74. 2, 3 75. 1, 4

76. 3, 4 77. 1, 3 78. 1, 4 79. 3, 4 80. 1, 4

81. 2, 3 82. 1, 2 83. 1, 4 84. 3, 4 85. 1, 3

86. 1, 2 87. 2, 3 88. 1, 2 89. 1, 3 90. 2, 3, 4

91. 2, 3 92. 2, 4 93. 1, 2 94. 3, 4 95. 1, 3

96. 2, 3 97. 1, 3 98. 3, 4 99. 3, 4 100. 2, 3